הוועדה המיוחדת לדיון בהצעת חוק הסדרת השימוש בקנאביס למטרות רפואיות, התשפ"ב-2021 (פ/2245/24), כנסת 24, פרוטוקול מספר 25, 2022-02-24 13:45

שרן השכל: אנחנו עוברים לפרק הבא.

שרן השכל: יש לנו את פרק פרשנות.

שרן השכל: האם יש תיקונים מהותיים לעניין הפרשנו ת לאחר שבעצם עברנו על הכול?

ענת מימון: יש בפניכם את הנוסח עם התיקונים, הגדרות של אתר גידול, של אתר ייצור, ההגדרה של גידול, הוספת ההגדרה של גנטיקה.

קריאה: לגבי הפרק הזה, צריך לשים לב אם צריך הגדרה כי היא כן קיימת בפקודה.

שרן השכל: הגדרה למה?

קריאה: לעיסוק בקנאביס.

שרן השכל: וגם רוויזיות על כל ההצבעות שהיו עד עכשיו.

קריאה: בפקודה יש הגדרה לעיסוק עצמו.

קריאה: אני מדברת על כך שבפרק הראשון אין בו הגדרה למילה "עיסוק בקנאביס" ובהמשך החוק יש את המילה הזאת.

קריאה: בפקודת הסמים המסוכנים כן יש הגדרה לזה.

ענת מימון: נוסיף גם כאן את ההגדרה.

שרן השכל: מקובל.

שרן השכל: בסדר.

רננה מיסקין: כמה הערות קטנות.

רננה מיסקין: בסעיף 1, אני חושבת שכדאי לכתוב "מתן מרשם", כי אחרת מבינים שזה כמו רישום של תכשיר.

ענת מימון: במקום "ניפוק"?

רננה מיסקין: לא.

רננה מיסקין: במלים האחרונות בסעיף 1, מטרה.

שרן השכל: "אופן הרישום והמסחר בו".

שרן השכל: מתן מרשם.

רננה מיסקין: בהגדרה של מוצר קנאביס, זה עדיין בסוגריים.

רננה מיסקין: השאלה אם זה התקבל או לא.

ענת מימון: שאלה של "למעט תכשיר הרשום".

רננה מיסקין: את זה אני מציעה לתקן כי זה תכשיר כהגדרתו בפקודת הרוקחים.

רננה מיסקין: זאת ההגדרה.

שרן השכל: בסדר.

רננה מיסקין: זה התקבל, נכון?

ענת מימון: כן.

רננה מיסקין: אותו דבר לגבי הגדרה של קנאביס לצרכים רפואיים.

רננה מיסקין: גם כאן "למעט תכשיר כהגדרתו בפקודת הרוקחים".

שרן השכל: בסדר.

יעל שכטר סיטמן: בתנאים נאותים אנחנו מבקשים להוסיף כבר בקריאה הראשונה תקינות קיימות רלוונטיות.

ענת מימון: כשנגיע לתוספת הראשונה.

יעל שכטר סיטמן: זה כבר הוחלט?

ענת מימון: לא.

ענת מימון: עדיין לא דנו בזה.

ענת מימון: נגיע לזה.

יעל שכטר סיטמן: אנחנו קצת מוטרדים מנושא של התוספת במוצר קנאביס ולמעט תכשיר הרשום בפנקס התכשירים.

יעל שכטר סיטמן: כיצד זה ישפיע עלינו בעתיד במידה ויהיה שינוי וזה כן ייכנס לפקודת הרוקחים?

ענת מימון: הכוונה היא שאם זה תכשיר שרשום בפנקס התכשירים, חלה עליו רגולציה של תכשיר.

יעל שכטר סיטמן: שהיא שונה לחלוטין.

יעל שכטר סיטמן: זה עדיין יהיה קנאביס.

ענת מימון: לא.

ענת מימון: זה יהיה תכשיר.

טל לביא: זה יהיה תכשיר.

טל לביא: ההגדרה שלו תשתנה וזה לא ישפיע עליכם.

שרן השכל: כן.

שרן השכל: זה יהיה מוכר כתכשיר קנאביס.

יפעת קריב: השאלה אם זה מונע מאתנו את ההגשה לסל הבריאות לנושא של טכנולוגיות.

יפעת קריב: למה צריך להוסיף את זה?

יפעת קריב: השאלה אם זה לא מגביל אותנו.

שרן השכל: זה לא אמור.

טל לביא: ברגע שהוא הופך לתכשיר, אפשר להגיש אותו לסל.

יפעת קריב: אנחנו רוצים להגיש לסל בלי שזה יהפוך לתכשיר.

שרן השכל: אנחנו צריכים למצוא דרך משפטית אחרת שגם אותה נמצא.

שרן השכל: נצטרך למצוא דרך יצירתית אחרת.

שרן השכל: ככל שיהיו הערות נוספות, כמובן שנהיה פתוחים וקשובים.

ענת מימון: אני רוצה להעיר לגבי הפרק הזה שאנחנו עוד עוברים תהליך של ניסוח אצלנו בנסחות ואם הנסחית תמצא שצריך להגדיר איזושהי הגדרה כללית לצורך ההבנה והניתוח הזה, אנחנו עושים זאת.

שרן השכל: בסדר גמור.

שרן השכל: אני מעלה להצבעה את פרק הפרשנות.

שרן השכל: מי בעד?

שרן השכל: מי נגד?

שרן השכל: מי נמנע?

שרן השכל: אושר

שרן השכל: פרק א': פרשנות אושר פה אחד.

שרן השכל: רוויזיה.

יפעת קריב: בקנאביס כהגדרתו בפקודת הסמים המסוכנים.

שרן השכל: מאוחר מדי.

שרן השכל: הסעיף הוצבע.

שרן השכל: תשמרו את זה לקריאה שנייה ושלישית.

יפעת קריב: אם ה-CBD יצא מפקודת הסמים המסוכנים.

ענת מימון: כהגדרתו בפקודת הסמים.

ענת מימון: זה כתוב שם.

שרן השכל: אנחנו חוזרים לפרק רישיונות.

ענת מימון: עמוד 2, סעיפים 3 עד 6.

ענת מימון: אני אומר כמה שינויים שביצענו בעקבות הדיון.

ענת מימון: יש לנו שאלה מהותית שנשארה בסעיף 3(ב).

ענת מימון: קבענו ש"הרישיון לעיסוק בקנאביס לצרכים רפואיים לא יכלול הגבלות כמותיות כלשהן בדבר היקף הפעילות המותרת למקבל הרישיון".

ענת מימון: אני מזכירה שבדיון הקודם נערך דיון ארוך בנושא ונטען שיש לנו בעיה וסתירה מול אמנות בין-לאומיות שכן מבקשות.

קריאה: אמנת הסמים המסוכנים.

קריאה: זה סותר אותה.

ענת מימון: כן.

ענת מימון: נכון.

ענת מימון: לכן הוועדה שמעה את הדברים וצריכה להחליט לגבי הנושא הזה של ההגבלה הכמותית ברישיון.

יפעת קריב: אם תרצי או לא תרצי, תצטרכי לגעת בייבוא.

יפעת קריב: לא תוכלי להימנע מזה.

קריאה: יבוא זה לא רישיון זה בהיתר.

שרן השכל: כאשר מגישים את הבקשה לרישיון, הם אומרים כמה הרישיון למעשה יכיל.

ענת מימון: זאת אומרת שהרישיון צריך לכלול את ההגבלה וזה על פי הבקשה לרישיון.

שרן השכל: כן.

רננה מיסקין: אבל גם האישור שהם מקבלים, כולל בתוכו כמות.

שרן השכל: כן, זה בדיוק העניין ולכן זה לא סותר.

רננה מיסקין: הגשת בקשה לאיקס, אין התחייבות, זה לא אומר שתיתן איקס.

יפעת קריב: את עושה את זה ביבוא כל יום.

רננה מיסקין: אם אין היתכנות ל-איקס, אתה לא מקבל.

יפעת קריב: עכשיו אישרת 4 טון מקולומביה.

יפעת קריב: באיזו היתכנות זה יושב?

קריאה: בואי נדייק את התשובה.

קריאה: מה זה יש היתכנות לאיקס?

יפעת קריב: יש לך 40 טון במכסה השנתית, איך את מחלקת אותה?

קריאה: בואי נשאל מה זאת היתכנות.

יפעת קריב: מה שמותר למטופלים לרכוש, זה עד 40 טון.

יפעת קריב: לא מכסה.

יפעת קריב: זה המצב הקיים.

אריאל גרופר: זה היקף הביקושים.

קריאה: זה לא קשור לביקוש.

אריאל גרופר: זה היקף הביקוש.

קריאה: השוק מוגבל ל-40 טון בשנה.

קריאה: זה המצב.

שרן השכל: אני אתקן כך שאת הרישיון הם יגישו ולמעט בעיה חריגה שיש בקבלת האישור, תקבלו את האישור הזה.

שרן השכל: אנחנו ננסה למצוא מנגנון לקראת קריאה שנייה ושלישית כי העניין הוא שאתם לא יכולים- זאת לא תשובה.

שרן השכל: ברגע שהם עברו כבר את התהליך של השנה, אתם יכולים להגביל בשנה, יש לכם תוספת של עוד שנה שאתם עדיין מגבילים אבל בשלוש שנים אתם אומרים להם שאין להם היתכנות לדבר כזה.

שרן השכל: חבר'ה, אם הם רוצים להשקיע עכשיו 200 מיליון שקלים בהקמה.

רננה מיסקין: בתי מרקחת, כאן זאת סוגיה מאוד מאוד חשובה וזה ממש רלוונטי.

שרן השכל: למעט בתי מרקחת.

רננה מיסקין: בעיה עם הגבלה, אני לא חושבת שאי פעם עלתה.

רננה מיסקין: לכן מגיעים אלינו, מבקשים מאתנו.

רננה מיסקין: לקבוע את זה בחקיקה ראשית – זה לא מקובל.

ליאור סעדה פיסו: גברתי יושבת ראש הוועדה, אני רוצה לבדוק.

ליאור סעדה פיסו: קודם אמרת לפרוטוקול שמגישים בקשה לרישיון וככל שיש היתכנות לאיקס, מאשרים איקס.

ליאור סעדה פיסו: את יכולה בבקשה להסביר לנו מה זאת היתכנות?

טל לביא: היתכנות זאת היכולת שלך לגדל ולהחזיק רמה מסוימת של מלאי.

טל לביא: לא לכל אחד יש שטח מספיק לכך.

ליאור סעדה פיסו: כאשר מגישים לך בקשה לרישיון יבוא, איזו היתכנות אתה בוחן?

טל לביא: אנחנו לא מדברים עכשיו על רישיון יבוא.

אריאל גרופר: למה?

ליאור סעדה פיסו: יושבת ראש הוועדה המכובדת אמרה שהכול אותו דבר – יבוא, יצוא.

רננה מיסקין: הבעיה שלכם עם יבוא - - -

אריאל גרופר: זאת לא בעיה שלנו.

אריאל גרופר: זאת בעיה שלך.

יפעת קריב: רננה, זאת בעיה שלכם.

רננה מיסקין: לא.

רננה מיסקין: אמרתי שזה לא מה שמטריד אתכם.

שרן השכל: אף אחד לא קיבל זכות דיבור.

שרן השכל: לא להתפרץ.

שרן השכל: אנחנו רוצים שהתנאי לא יהיה כביכול היתכנות של היק"ר.

שרן השכל: כאשר הם דורשים למשל לגדל 50 דונם, הם צריכים לעמוד בתנאי האבטחה כי אחרת הם לא יקבלו את הרישיון.

שרן השכל: הם נדרשים לעמוד בתנאי תכנון ובנייה כי אחרת הם לא יכולים לקבל את הרישיון.

שרן השכל: הם צריכים לעמוד בתנאי גידול וייצוא כי אחרת הם לא יכולים לקבל את הרישיון.

שרן השכל: איזו סיבה של היתכנות יש לכם לביטול אותה מגבלה.

רננה מיסקין: כשהסעיף מנוסח כך, אגב, אפשר גם להבין שאי אפשר לעניין אבטחה לקבוע דרישות הגבלת כמות.

רננה מיסקין: זה מה שהסעיף אומר.

שרן השכל: אנחנו ננסח אותו.

אריאל גרופר: למה בכלל מדברים על הגבלת כמות?

אריאל גרופר: מה הרציו?

שרן השכל: בעל הרישיון יבקש את כמות הרישיון.

קריאה: אתם כובלים את שיקול הדעת.

שרן השכל: כמות הרישיון תהיה ברישיון לעניין הדיווח.

ענת מימון: כפי שהוא ביקש, אלא אם.

שרן השכל: כפי שהוא ביקש, אלא אם כן מתקיים תנאי חריג שבגללו לא ניתן.

אריאל גרופר: למה בכלל להגביל?

אריאל גרופר: מה ההיגיון?

רננה מיסקין: כל אינטראקציה שלה עם האזרח, היא צריכה לעמוד בדרישות מינהליות.

רננה מיסקין: אחת הדרישות המינהליות היא שלא יהיו שיקולים זרים, שכל השיקולים יישקלו, ולכן אם הוא ביקש משהו ולא נתנו לו את מה שהוא ביקש - הסיבות צריכות להיות ראויות.

רננה מיסקין: לכבול את זה בחקיקה ראשית, זה לכבול את שיקול הדעת שלו וזה ממש לא מקובל.

רננה מיסקין: מעבר לזה, אני לא יודעת איך משטרת ישראל מתייחסת לזה.

ענת מססה קינן: אנחנו מצביעים כבר הרבה זמן ומבקשים להתייחס.

ענת מססה קינן: מבחינתנו זה קריטי וחשוב שכמות הקנאביס שמותרת תופיע ברישיון.

ענת מססה קינן: תכנית אבטחה מתאימה.

שרן השכל: היא מופיעה.

ענת מססה קינן: כי זאת בעצם ההגבלה.

שרן השכל: בנוסח שאמרנו עכשיו, היא מופיעה.

ענת מססה קינן: היא תמיד מופיעה.

ענת מססה קינן: לא במקרים מיוחדים.

שרן השכל: היא מופיעה בכל מקרה.

ענת חן מיכאלי: אולי הניסוח לא מתאים כאן כי ממה שמבינים כאן בניסוח זה שיום אחד, כשזה יבוא נניח למבחן בית משפט, מה שמשתמע מכאן זה שכאילו ברישיון עצמו, ברגע שיש את הפתק הזה שרשום עליו רישיון, לא תהיה רשומה הכמות.

שרן השכל: לא.

שרן השכל: אמרנו.

ענת חן מיכאלי: ברור לי שלא זו הכוונה.

שרן השכל: שינינו את הניסוח של הסעיף.

שרן השכל: אני אחזור ואומר ואני אדייק.

שרן השכל: לאחר מכן היועצת המשפטית תוכל לנסח את זה.

שרן השכל: "הרישיון לעיסוק בקנאביס לצרכים רפואיים יכלול את הכמות שביקש בעל הרישיון אלא אם".

ענת מימון: תאמרו את העיקרון.

ענת מימון: בלי ניסוח.

שרן השכל: רישיון לקנאביס רפואי למעשה תירשום עליו הכמות אותה מבקש בעל הרישיון.

שרן השכל: במידה והיק"ר סירב לקבל את כמות הרישיון, הוא יצטרך לפרט את המקרה החריג לכך.

רננה מיסקין: לא.

רננה מיסקין: האירוע הזה שאין היתכנות, זה אירוע יום יומי.

רננה מיסקין: זה לא אירוע קיצוני.

רננה מיסקין: בבתי מרקחת הכמויות היא נקודה יום יומית.

דוד פפו: לא הבנתי איפה הבעיה שם.

רננה מיסקין: צריך כאן את שיקול הדעת בצורה שקובעת ברירת מחדל שכל אחד, כמה שהוא רוצה.

רננה מיסקין: זאת המשמעות של מה שאתם כותבים.

דוד פפו: אין בעיה לכמה שהוא רוצה.

דוד פפו: מזה נגזרת האבטחה.

דוד פפו: אם אני אחזיק 4 קילו נדרשת רמת אבטחה מסוימת.

דוד פפו: אם אני אחליט שאני רוצה 50 קילו, האבטחה תהיה בהתאם.

דוד פפו: אנחנו לא מדברים על האבטחה.

שרן השכל: אם הכספת של בית המרקחת לא מסוגלת להכיל כמות מסוימת, הוא לא יקבל רישיון.

שרן השכל: הרי הוא לא יקבל אישור אבטחה.

דוד פפו: נכון.

שרן השכל: אנחנו מבינים שתנאי האבטחה מגבילים את זה.

שרן השכל: אנחנו מבינים שתנאי האבטחה יגבילו את זה אבל אני מנסה להבין איזה סיבות נוספות יהיו על מנת להגביל את זה.

רננה מיסקין: זה לכבול את שיקול הדעת בצורה שכמעט אין בה חריגים.

ליאור סעדה פיסו: אולי תסבירו לנו איזה שיקול דעת אתם מפעילים היום.

רננה מיסקין: נתקלתם בבעיות במישור הזה?

ליאור סעדה פיסו: האמת היא שלא, בפרקטיקה לא.

ליאור סעדה פיסו: הרישיון של כולנו מוגבל וכולנו חיים עם זה מצוין, אבל זאת לא השאלה.

ליאור סעדה פיסו: את מעלה עכשיו סוגיה הרבה יותר מעניינת והיא איזה שיקול אתם מפעילים בבואכם לתת רישיון עם מגבלה מסוימת או עם כמות שמתירה כמות מסוימת.

רננה מיסקין: מעבר לדרישות האבטחה - - -

ליאור סעדה פיסו: אבל דרישות האבטחה לא משתנות.

אריאל גרופר: אני רוצה שיצוין לפרוטוקול שאין הגבלה על נושא הייבוא והכמויות שיש בשוק - ושהיק"ר מאשר - של יבוא עומדים בניגוד להצהרות שהוא מסר לפי אמנת הסמים הבין-לאומית.

אריאל גרופר: זה עומד בסתירה.

אריאל גרופר: שיירשם בפרוטוקול.

טל לביא: בפרוטוקול אפשר לרשום הכול.

אריאל גרופר: יש את אמנת הסמים הין-לאומית.

אריאל גרופר: דיווחת על 48 קילו.

דוד פפו: אני מבקש להתייחס לנושא של הכמות בבתי המרקחת.

דוד פפו: הבעיה היא לא הכמות אלא הבעיה היא רמת האבטחה.

דוד פפו: זאת אומרת, אם אני נמצא היום ברמת אבטחה של 5 קילו, זה בסדר.

דוד פפו: במידה ואני אחליט לעבור ל-15 קילו, זה ברור שאני אצטרך לשדרג את מערכת האבטחה.

דוד פפו: ההגבלה על הכמות תהיה ברמת אבטחה שאני צריך לספק.

דוד פפו: אין טעם לתת הגבלה.

דוד פפו: תנו לי סיבה, תנו לי רציו, לא שיקול דעת, מה יכול לקרות אם לא תהיה הגבלה.

דוד פפו: אני לא יכול להחזיק 2 טון אצלי.

רננה מיסקין: למשל המעבר מ-15 קילו ל-50 קילו, אנחנו לא בוחנים רק את הקשרי האבטחה.

דוד פפו: אלא?

רננה מיסקין: כמו שאמרנו, זה סוג של התבגרות.

דוד פפו: נהג חדש וכולי.

רננה מיסקין: כן.

רננה מיסקין: זה בדיוק קשור לזה.

דוד פפו: העניין הוא לא להגביל את שיקול הדעת.

שרן השכל: תודה רבה.

שרן השכל: תשאירי את הפסקה כפי שניסחנו אותה מחדש ותרשמי שליק"ר יהיה שיקול דעת.

שרן השכל: לקראת קריאה שנייה ושלישית אני אמחק את שיקול הדעת אלא אם כן ישכנעו אותי אחרת.

שרן השכל: אני נותנת לכם את שיקול הדעת בעניין הזה.

רננה מיסקין: לא צריך את הסעיף הזה.

שרן השכל: אני רוצה את הסעיף הזה משום שאם לא תשכנעו אותי אחרת לקראת קריאה שנייה ושלישית, זה יישאר.

ענת מימון: את כן קובעת שהכלל הוא שהרישיון כולל את ההגבלה הכמותית שהוגשה במסגרת הבקשה לרישיון.

שרן השכל: נכון.

ענת מימון: וליק"ר יש את שיקול הדעת.

שרן השכל: אם לשנות את ההגבלה?

שרן השכל: אני נותנת לכם את שיקול הדעת.

רננה מיסקין: "בעל רישיון יגיש בקשה לכמות מסוימת ברישיון, הכמות תיקבע ברישיון".

רננה מיסקין: לעצור כאן.

שרן השכל: לא.

ענת מימון: הכמות תיקבע, מה שהוא ביקש?

רננה מיסקין: לא.

רננה מיסקין: יהיה ברישיון.

ענת מימון: היא מבקשת שמה שהוא מבקש ייקבע אלא אם מצא המנהל...

ענת מימון: שמחייבות קביעת כמות אחרת.

רננה מיסקין: אמרתי שלזה אנחנו לא מסכימים כי זה לקבוע ברירת מחדל הפוכה.

דוד פפו: למה?

שרן השכל: רגע.

שרן השכל: היועצת המשפטית, אם אני רושמת את זה כפי שרננה ניסחה את זה, אני יכולה אחר כך להוסיף גם את הפסקה?

ענת מימון: כפי שרננה ניסחה, לא צריך.

שרן השכל: אבל אני רוצה להוסיף.

שרן השכל: לקראת קריאה שנייה ושלישית, במידה ולא שוכנענו אני אוסיף עוד פסקה קטנה שאומרת שהיק"ר לא יגביל.

ענת מימון: את רוצה לקבוע שברישיון תיקבע כמות שלגביה יינתן הרישיון לפי שיקול דעתו של המנהל.

ענת מימון: זה מה שאת רוצה לומר.

שרן השכל: כן.

דוד פפו: היום אין הגבלה.

שרן השכל: היום ניתן להם שיקול הדעת ואני רוצה לקראת קריאה שנייה ושלישית, אם הם לא מאפשרים, אני מוחקת את המילה.

דוד פפו: כשאני מחליט לעבור מ-15 קילו ל-50 קילו, זאת החלטה שלי ואני מתאים את עצמי לדרישות האבטחה.

קריאה: לא מדובר רק באבטחה.

קריאה: יש עוד תקנות.

שרן השכל: אני אציין כאן חברים מאוד מאוד מכובדים שיושבים מסביב לשולחן, - מכל המשרדים הממשלתיים, מתעשיית הקנאביס וממקומות בארץ - שנמצאים אתנו כאן תלמידים מבית ספר בגדרה שלמדו על הכנסת ובאו לראות כיצד מתנהל דיון בוועדות הכנסת.

שרן השכל: אני מבקשת מכם להתנהג בהתאם כפי שמצופה מאתנו בלי התפרצויות ובשיח פתוח ומכיל.

שרן השכל: נמצא שם יואב, הבן של שלומית מנהלת הוועדה.

שרן השכל: אנחנו מברכים אתכם על הגעתכם לכנסת ואנחנו מקווים שאתם נהנים מהסיור שלכם.

שרן השכל: אני מקווה שתיהנו גם מהדיון.

שרן השכל: אם כן, אנחנו סוגרים את זה שם.

עילם שניר: אפשר להתייחס?

ענת מימון: לגבי הנוסח שאמרנו עכשיו?

עילם שניר: כן.

עילם שניר: אני רוצה להתייחס לנקודה.

עילם שניר: אני מבין שאתם כן מתכוונים לקבוע שברישיון תצוין המגבלה של היק"ר.

ענת מימון: לפי שיקול דעתו.

עילם שניר: האמנה מתייחסת לכמות שהותרה.

עילם שניר: כלומר, עדיין יש לרגולטור שיקול דעת.

עילם שניר: בהחלטת ממשלה נקבעו נסיבות אמנם להגבלת מספר העוסקים ואנחנו לא מדברים על זה, אבל יש שם שיקולים שהם בסופו של דבר אותם רציונליים.

עילם שניר: זה שגורם מסוים עומד בשיקולי אבטחה וכולי, זה לא אומר שעדיין לרגולטור אין אחריות בתמונה הכוללת לוודא שאין ייצור של קנאביס.

שרן השכל: ברור.

שרן השכל: זה מובן מאליו.

שרן השכל: לא הגבלנו את זה ואולי כדאי שתגבילו את הכמות של העוסקים ותבדקו שבאמת היק"ר עומד בזה כי לטענת המפעלים כאן ניתן ייבוא חופשי למדינת ישראל.

ענת מימון: גם לגבי הכמויות לא הגבלנו את שיקול הדעת.

קריאה: יש להם סמכות לעשות את זה.

קריאה: אף אחד לא עוצר אותם.

קריאה: טענו כאן קודם לחופש העיסוק.

עילם שניר: אם אפשר לסכם מה הנוסח שעומד להיות?

ענת מימון: "רישיון לעיסוק בקנאביס יכלול את הכמות שלגביה יינתן הרישיון, שניתן יהיה לבצע בו את הפעולות של הקנאביס לפי שיקול דעתו של המנהל".

רננה מיסקין: הכמות המרבית.

ענת מימון: הכמות המרבית.

שרן השכל: בסדר גמור.

שרן השכל: עוד הערות לעניין כל הסעיפים שכבר עברנו עליהם?

שרן השכל: יש את התיקון שענת צריכה להציג.

ענת מימון: בסעיף 5 דובר על תוקף הרישיון.

ענת מימון: אני מזכירה שמלכתחילה קבענו שזה יהיה לשלוש שנים ואז הוספנו איזושהי מדרגה של רישיון ראשון שיינתן לשנה וכרגע אנחנו מבקשים לקבוע שרישיון ראשון יינתן לשנה, חידוש ראשון יהיה לשנה ולאחר מכן זה יהיה כבר בתקופות של שלוש שנים לפחות.

ליאור סעדה פיסו: זה יותר גרוע מהמצב הקיים היום.

ענת מימון: רישיון ראשון הוא עד שנה, כמו שביקשתם.

ענת מימון: טענתם שיש כאלה שלא עומדים והייתה בקשה חריגה לתת להם עוד שנה נוספת.

ענת מימון: ככל שיש צורך.

שרן השכל: ככל שיש צורך, שאתם אומרים שהם לא עומדים בתנאי GMP-GAP ולאחר שקיבלתם את זה הם לא יצטרכו לחדש בכל שנה אלא לא פחות משלוש שנים.

שרן השכל: תרצו לתת יותר, אני אשמח שתתנו להם יותר, גם לחמש שנים וגם לעשר שנים.

ליאור סעדה פיסו: אני רק מוודאת את הנוסח.

רננה מיסקין: ענת, אולי תקראי את הסעיף?

ענת מימון: "תוקף רישיון לעיסוק בקנאביס לצרכים רפואיים יהיה כמפורט להלן:

ענת מימון: חידוש הרישיון לאחר מכן ייעשה לתקופה שלא תפחת משלוש שנים".

שרן השכל: מקבלים שנה לפיילוט, להוכיח ליק"ר שמסוגלים לעמוד בזה.

שרן השכל: היק"ר אומר שהם לא עומדים בתנאים – הוא יכול להאריך להם את הפיילוט הזה בשנה נוספת.

רננה מיסקין: עד שנה.

שרן השכל: עד שנה נוספת.

שרן השכל: לאחר מכן הוא למעשה מקבל לא פחות משלוש שנים.

שרן השכל: הוא רוצה לתת גם חמש שנים ועשר שנים לאלו שהיו בתעשייה עשר שנים, הוא יכול.

רננה מיסקין: אנחנו קוראים לזה תקופת התבגרות מאוחרת.

דוד פפו: זה לא יקרה.

דוד פפו: תנוח דעתכם.

שרן השכל: אם לא, בעוד כמה שנם גם נתקן את זה.

ענת מימון: אלה התיקונים בפרק הזה.

ענת מימון: יש לנו את התוספת השנייה שצריך לעבור עליה.

שרן השכל: כן.

שרן השכל: נעבור על התוספת השנייה.

ענת מימון: בעמוד 18.

ענת מימון: אני מזכירה שכבר עברנו עליה.

ענת מימון: דיברנו על כך שלמעשה לצורך קבלת הרישיון יש תנאי סף שזה לקבלת האישור הראשוני ולאחריו נעשות עוד פעולות ואז יש את התנאים הנוספים לצורך קבלת הרישיון הסופי.

ענת מימון: לכן הוספנו עמודה נוספת לגבי התנאים הקבועים.

עילם שניר: אם אפשר להעיר הערה לפרוטוקול.

שרן השכל: לטבלה?

עילם שניר: לעניין החלוקה של הרישיונות.

עילם שניר: צריך להבהיר לפרוטוקול שנותנים רישיונות לתקופות מעל שנה אבל זה לא גורע מהחובה של היק"ר לדווח אחת לשנה על הכמויות.

שרן השכל: אין כאן שאלה.

שרן השכל: היק"ר כגוף מפקח חייב לעמוד ברגולציה.

ענת מימון: אבל צריך להסביר את זה?

עילם שניר: לא.

עילם שניר: אני לא יודע אם צריך לכתוב.

עילם שניר: אני אומר שיהיה ברור בפרוטוקול שהגופים עדיין צריכים למסור את המידע אחת לשנה ליק"ר כדי שהוא יוכל לדווח בהתאם לדרישה.

שרן השכל: בסדר גמור.

ענת מימון: נקרא רק את הטור החדש.

ענת מימון: כמו שאמרתי, יש עמודה של תנאי סף לאישור ראשוני והעמודה השמאלית היא תנאים נוספים לצורך קבלת רישיון.

שרן השכל: התוספת הראשונה היא גם חלק.

ענת מימון: היא חלק מההגדרות.

ענת מימון: נעשה אותה בפרק ב'.

ענת מימון: נעשה אותה בנפרד.

גל כהן: תוספת שנייה (סעיף 4 לעניין תנאים ברישיון) רישיון לעיסוק בקנאביס –

גל כהן: אישור עמידה בדרישות אבטחה GSP או פטור מדרישות אבטחה.

גל כהן: רישיון גידול –

גל כהן: אישור עמידה בנוהל IMC-GAP.

גל כהן: רישיון ייצור –

גל כהן: אישור תכנון אתר הייצור מהמנהל.

יפעת קריב: לא IMC-GMP.

יפעת קריב: זה לא נכון.

יפעת קריב: בנוהל GMP.

שרן השכל: נוהל איכות.

ענת מימון: בייצוא יש סעיף נפרד שמחריג אותך מהתנאים.

יפעת קריב: בעיניי צריך להיות GMP ולא IMC-GMP.

יפעת קריב: או EGMP.

שרן השכל: כרגע אין את זה.

שרן השכל: לקראת קריאה שנייה ושלישית נקווה שנכניס את זה ואז נוכל גם לתקן את הדברים האלה.

גל כהן: רישיון בית מסחר –

גל כהן: אישור רוקח אחראי תקף מאת הרוקח המחוזי.

גל כהן: רישיון ניפוק בבית מרקחת – אישור מאת הרוקח המחוזי למיקום הכספת הייעודית לאחסון הקנאביס.

רננה מיסקין: אולי לא אמרנו אבל זה נובע מכך שהתנאים הם מצטברים.

רננה מיסקין: אם היה צריך משהו, אז צריך אותו גם לשלב השני.

גל כהן: לרישיון אתר השמדה ורישיון מעבדה – לא הוספנו תנאים.

גל כהן: רישיון שינוע – אישור עמידה בנוהל IMC-GDP.

גל כהן: לרישיון למחקר לא הוספנו עוד תנאים.

גל כהן: רישיון ייבוא – היתר ייבוא ממשרד הבריאות.

קריאה: לבית מרקחת צריך להיות GDP.

קריאה: זה לא מופיע.

גל כהן: רישיון אחר – תעודת הכרה לניהול מערכת ניהול והבטחת איכות.

ענת מימון: אני אומר תיקון לגבי רישיון יבוא.

ענת מימון: ב-2, בתנאי הסף, שם כתוב שמדובר בייבוא, לא חומרי ריבוי אלא חומר צמחי ושם צריך להביא הגשת אסמכתה להוכחת עמידה בהוראות תקנות הגנת הצומח.

ענת מימון: זה מדויק יותר.

ענת מימון: זה כבר לא רישיון.

יפעת קריב: לגבי בית מרקחת יש טעות.

ענת מססה קינן: אנחנו מבקשים להסיר את הפטור מדרישת אבטחה.

ענת מססה קינן: גם אם יש תנאי שלא מבקשים, זה לא פטור מדרישות אבטחה.

ענת מססה קינן: צריך לעמוד בנוהל GSP.

ענת מססה קינן: נוהל GSP מדבר על מי צריך מה אבל זה לא פטור מלא.

רננה מיסקין: זה בא מעולמות של עסקים שלא נדרש להם אישור כל פעם שמחדשים את הרישיון בגלל שאין צורך בדרישות אבטחה.

רננה מיסקין: מבחינת

רננה מיסקין: כם זו קבוצה ריקה ואתם תתנו אישור פוזיטיבי.

שרן השכל: במקרה של פטור, אני מניחה שצריך להגיע אליכם.

רננה מיסקין: יהיה ברור שעוברים אצלכם ומקבלים מכם.

ענת מססה קינן: בסדר.

ענת מססה קינן: להוריד את הפטור ויעברו אצלנו בכל מקרה.

רננה מיסקין: מבחינתנו זו הייתה הקלה.

שרן השכל: בסדר.

יעל שכטר סיטמן: בבית מסחר צריך אישור רוקח אחראי מהיק"ר.

יעל שכטר סיטמן: בעמוד 19.

דוד פפו: הרוקח המחוזי.

יעל שכטר סיטמן: חייבים לציין כמה קשה לעבוד היום מול הרוקחים המחוזיים.

יעל שכטר סיטמן: אין שום מבנה עבודה.

יעל שכטר סיטמן: אי אפשר לקבל היום אישור מהרוקח המחוזי ובעצם אנחנו פונים לטל כדי לעקוף את הרוקחים המחוזיים.

ענת מימון: רננה, את אמרת שהרוקח המחוזי נותן את האישור.

יפעת קריב: אנחנו מבקשים שזה יהיה הרוקח של היק"ר.

טל לביא: יש בתי מסחר שבהם יש קנאביס בלבד ואין שם תרופה אחרת חוץ מהקנאביס.

טל לביא: המקרים האלה הם אצלנו.

יפעת קריב: זה קריטי לנו.

ליאור סעדה פיסו: זה יקל עלינו.

ענת מימון: הם מבקשים שזה יהיה אישור רוקח אחראי תקף מאת רוקח מחוזי אלא אם מדובר בבית מסחר לקנאביס בלבד ואז האישור ניתן על ידי היק"ר.

טל לביא: זה כתוב בנוהל.

קריאה: זה אחרי התייעצות עם יובל.

קריאה: זה עובר דרך הרוקחות המחוזית.

קריאה: יובל מתנגד למעבר דרך הרוקחות המחוזית.

טל לביא: זה לא עניין של התנגדות.

דוד פפו: מה קורה עם בית מרקחת שמנפק קנאביס בלבד?

טל לביא: בית מרקחת הוא בית מרקחת.

רננה מיסקין: לבית מרקחת יש דרישות שהוא צריך לעמוד בהן.

דוד פפו: ואם הוא מנפק קנאביס בלבד, הוא מקבל מהרוקח המחוזי.

קריאה: הכוונה שלו היא שהוא לא מוכר תרופות.

רננה מיסקין: הרגולציה בבתי מרקחת נמצאת באגף הרוקחות שיודע לעשות את זה.

רננה מיסקין: כשצריך שיתוף פעולה, אנחנו יודעים לעבוד בשיתוף פעולה איתם.

ענת מימון: אנחנו משאירים את הרוקח המחוזי?

יעל שכטר סיטמן: את בטוחה שזה מה שאתם מעדיפים?

רננה מיסקין: אנחנו צריכים לברר את זה עם יובל.

טל לביא: אנחנו נבדוק.

שרן השכל: אם תראו שזה באמת מחויב המציאות, נוסיף את זה.

רננה מיסקין: אנחנו מדברים עכשיו על התוספת?

שרן השכל: כן.

רננה מיסקין: אתם רוצים לתת לי חמש דקות להתקשר ליובל?

שרן השכל: כן.

שרן השכל: בינתיים נקבל הערות נוספות.

יעל שכטר סיטמן: אני רוצה להוסיף עוד משהו.

יעל שכטר סיטמן: אם מופיע המושג רישיון יבוא, צריך גם להסביר מה זה יבוא וזה אומר שצריך פרק מותאם לזה שיהיה לפני הקריאה הראשונה כי אחרת יהיה בעייתי להוסיף פרקים לאחר מכן.

שרן השכל: אלה הדרישות לרישיון לייבוא.

יפעת קריב: אנחנו לא מבינים מה זה יבוא.

יפעת קריב: אין בחוק יבוא.

יפעת קריב: אין הגדרה מה זה יבוא.

ענת מימון: גם במזון אין הגדרה מה זה יבוא.

ענת מימון: מה זה יבוא?

ענת מימון: כשמביאים ממדינה אחרת למדינה.

יפעת קריב: למה יש פרק שלם על הייצוא?

יפעת קריב: יש לך פרק שלם על הייצור.

יפעת קריב: יש לך פרק על כל נושא.

יפעת קריב: את לא יכולה לעשות רישיון יבוא בלי להסביר.

קריאה: זה המקום היחידי בו אתם נדרשים לזה.

ענת מימון: גם מי שמייבא נדרש לרישיון.

ענת מימון: אני לא מצליחה להבין למה אתם כל הזמן רוצים פרק נפרד על הייבוא.

ליאור סעדה פיסו: לא נפרד.

ליאור סעדה פיסו: נוסף.

שרן השכל: הבנו.

שרן השכל: תודה.

שרן השכל: נראה לי שיעל יודעת להסביר את עצמה.

יעל שכטר סיטמן: אנחנו פשוט מבקשים שבגלל שיש פרק שמסדיר ייצוא, שיהיה פרק שמסדיר ייבוא.

ענת מימון: אין לנו מה לכתוב בו.

שרן השכל: אנחנו כתבנו שכל מי שמייבא צריך רישיון.

שרן השכל: אנחנו כאן הגדרנו מה הבסיס המינימלי לרישיון.

שרן השכל: יש תנאים שהיק"ר כמובן מביא לעניין תנאי הרישיון.

שרן השכל: אנחנו קבענו שיהיה לו רישיון לאחזקת קנאביס בארץ, מקום אחסנה מתאים, לגבי יבוא חומרי ריבוי של קנאביס, רישיון יבוא חומר צמחי ממשרד החקלאות וכולי והיתר ייבוא ממשרד הבריאות.

יעל שכטר סיטמן: הכוונה שלי היא שגם אם זה יהיה להנחות את שרת הכלכלה לטפל בנושא, גם זה נחשב.

יעל שכטר סיטמן: כלומר, שיהיה מישהו שמטפל בנושא הזה.

שרן השכל: גם כאן כתוב שנדרשים להיתר יבוא ממשרד הבריאות ולכן משרד הבריאות אחראי.

קריאה: מי הגוף במשרד הבריאות?

ענת מימון: גם רישיון להחזיק את הקנאביס, ממשרד הבריאות.

קריאה: להחזיק איפה?

קריאה: גם בית מרקחת?

קריאה: אתם צריכים להגדיר את זה.

שרן השכל: יש סעיף שמפנה לקבלת רישיון יבוא.

שרן השכל: הוא צריך רישיון מאת המנהל והמנהל יכריע בתנאי הרישיון.

שרן השכל: זה מה שאנחנו עושים בעניין הזה.

שרן השכל: יש הערות נוספות לעניין הזה.

יפעת קריב: כן.

יפעת קריב: אותו דבר לגבי רישיון אחר.

יפעת קריב: התעשייה תתנגד לנושא של רישיון אחר בלי להסביר בחוק מה זה רישיון אחר.

ענת מימון: זה קיים כבר היום בנוהל של הרישיונות.

יפעת קריב: אבל זאת ההתנגדות שלנו.

יפעת קריב: כל החוק הזה נובע מכך שיש לנו בעיות.

יפעת קריב: אלה הבעיות של התעשייה.

יפעת קריב: אף אחד לא מבין מה זה רישיון אחר.

יפעת קריב: רישיון אחר זה בדיוק הפתח לכל מה שהמשטרה דיברה עליו.

יפעת קריב: זה פתח לכל אחד להיות עוסק, זה פתח להחזיק בכל מקום, זה פתח.

יפעת קריב: אתם צריכים להגדיר מה זה רישיון אחר.

קריאה: רישיון אחר אושר לאחרונה לייבוא של 3 טון של תפרחת.

אריאל גרופר: לא.

אריאל גרופר: זה רישיון קונסטרוקטיבי שאושר לחברת סלולר וגדג'טים.

רננה מיסקין: בדקתי עם יובל.

רננה מיסקין: השאלה היא בעניין הסמכות למנות רוקח אחראי כי זה מכוח פקודת הרוקחים ולא מכוח פקודת הסמים המסוכנים.

רננה מיסקין: אנחנו מוודאים שזה אכן סמכות שנמצאת.

שרן השכל: בשלב הזה נוריד את זה.

רננה מיסקין: יהיה אפשר לתקן את זה לקראת קריאה שנייה ושלישית.

רננה מיסקין: אנחנו נבחן ובמידת הצורך נבקש לשנות את זה.

שרן השכל: להסיר את 2 לחלוטין?

ענת מימון: לא, לא להסיר.

ענת מימון: להגיד מאת המנהל.

ענת מימון: צריך רישיון של רוקח.

ענת מימון: אישור רוקח אחראי תקף מאת המנהל ולא מאת הרוקח המחוזי.

יפעת קריב: כן.

יפעת קריב: זה מקובל עלינו.

ענת מימון: רננה, יש הערות לגבי הייבוא והרישיון האחר.

שרן השכל: מה זה רישיון אחר?

שרן השכל: לצורך מה הוא נדרש?

רננה מיסקין: הנושא של רישיון אחר עלה בעקבות זה שהבנו שיש כל מיני סוגים של רישיונות שהם לא מתכנסים לסוגי העיסוק הקלאסי של הפעולות הקלאסיות.

שרן השכל: כמו מה למשל?

רננה מיסקין: כמו "תן ביס".

אריאל גרופר: בסוף אלה מתווכים.

יעל שכטר סיטמן: מתווכים זאת מילה מצוינת לפרוטוקול.

רננה מיסקין: לא מתווכים.

אריאל גרופר: מעולה.

אריאל גרופר: שיירשם מתווכים.

שרן השכל: מה עוד יש ברישיון אחר?

רננה מיסקין: זה לא תיווך.

רננה מיסקין: אם זה היה רק תיווך, כמו אמרתי, מבחינתנו הפרשנות של הפקודה לא מדברת על פעולה בסם מסוכן ולכן אין לנו סמכות בכלל לתת להם רישיון או לא לתת להם רישיון.

רננה מיסקין: זאת פעולה שמותר לעשות אתה כי זאת לא פעולה אסורה.

רננה מיסקין: אם הם צד לעסקה - - -

שרן השכל: צד לעסקה, אנחנו גם כן דורשים רישיון רגיל.

שרן השכל: אנחנו דורשים רישיון עוסק.

רננה מיסקין: במובן הזה זה רישיון אחר לעומת יתר הרישיונות שהופיעו אצלנו.

שרן השכל: זה פתח – דווקא המשטרה אמורה להעיר בעניין הזה – משום שאם יש צד מתווך או בעל עניין שעכשיו רוצה להיכנס באחת מהחברות האלה.

רננה מיסקין: מה זאת אומרת להיכנס?

שרן השכל: כשותף.

שרן השכל: הוא יפנה אליכם בבקשה לרישיון אחר.

שרן השכל: זה סוג של מסלול עוקף שעלול להכניס גם גורמים פליליים פנימה.

רננה מיסקין: לא.

קריאה: איזה בדיקות הם עוברים ברישיונות האחרים?

רננה מיסקין: אנחנו רוצים לוודא שאף אחד לא יעשה פעולות בסמים מסוכנים בלי רישיון.

שרן השכל: בדיקת מסוכנות או עמידה בנהלי אבטחה.

ענת מימון: זה הבסיס לכל רישיון, כולל רישיון אחר.

ענת מימון: בוודאי.

אריאל גרופר: איפה זה רשום?

ענת מימון: בעמוד 18.

ענת מימון: כל רישיון.

רננה מיסקין: סעיף 6, 7 ו-13.

קריאה: צריך להיות ברור שהכול כפוף לבדיקת מסוכנות.

שרן השכל: כן.

שרן השכל: זאת טעות שלי.

ענת מימון: יש גם וגם.

ענת מימון: גם אבטחה וגם מסוכנות.

רננה מיסקין: כל עוסק באשר הוא.

שרן השכל: אני אומר לפרוטוקול שאם תציגו לי – ומבחינתי מתווכים הם לא – מקצועות, אני אסיר את זה.

רננה מיסקין: אני מציגה.

רננה מיסקין: אני אציג.

רננה מיסקין: זה התחיל להגיע.

רננה מיסקין: בהתחלה לא הבנו את האירוע.

רננה מיסקין: זה לקח זמן.

רננה מיסקין: בהתחלה היו רק צורות עיסוק קלאסיות.

רננה מיסקין: זאת אומרת, היו שמונה מגדלים וככל שהתחום התפתח ואתם יודעים, אנחנו עומדים היום על למעלה מ-300 עוסקים - - -

שרן השכל: אבל מה המקצוע?

רננה מיסקין: אני אסביר.

רננה מיסקין: למדנו את זה תוך כדי כי דברים התחילו להגיע ולמדנו ממקרה למקרה.

שרן השכל: רננה, זה הולך סחור סחור.

שרן השכל: כבר חמש דקות אנחנו מסתובבים מסביב.

ניר יופטרו: ולא הבנו כלום.

רננה מיסקין: שתי הדוגמאות הקלאסיות שהגיעו אלינו בבקשות לקבל רישיון עיסוק בתחום, הראשונה זה באמת – כל העוסקים לנשום עמוק – יבוא.

רננה מיסקין: השני, כל מקרה של החזקה ללא מגע פיזי אלא יש אנשים שרוצים לעסוק בתחום.

שרן השכל: בעלי עניין.

רננה מיסקין: לא.

רננה מיסקין: הם לא בעלי עניין כי הם לא בחברה עצמה.

יפעת קריב: הם מלבינים חברות כי הם עושים את זה בעקיפין כי מצאו כאן פתח ואתם מעגנים את זה בחקיקה.

שרן השכל: יפעת, צאי בבקשה לעשר דקות ותחזרי.

שרן השכל: באמת.

שרן השכל: אני מצטערת.

יפעת קריב: אני אירגע.

יפעת קריב: בסדר.

יפעת קריב: פשוט מטריף.

יפעת קריב: זו עבריינות לשמה.

שרן השכל: ואת עוד ממשיכה.

שרן השכל: אני הוצאתי אותך עכשיו לעשר דקות ואת עוד ממשיכה לדבר על זה.

שרן השכל: זה לא מקובל.

שרן השכל: זה עוד יותר פתח לעבריינים.

שרן השכל: יבוא איזה עבריין ויגיד שהוא רוצה איזשהו רישיון אחר ויתחיל להתחמק מזה ולא יצטרך לעמוד בכל הדרישות האלה.

שרן השכל: עבריין בנייה שבנה בצורה לא חוקית מחסן.

שרן השכל: זה לא מקובל.

רננה מיסקין: לא, אם הוא מחסן, הוא צריך לעמוד בבית מסחר או שינוע.

שרן השכל: אני משאירה לך את זה כרגע אבל ככל שלא תביאי לי מקצועות אחרים אני מסירה את הסעיף הזה.

רננה מיסקין: שיהיה ברור.

רננה מיסקין: העמדה שלנו לא נובעת מכך שאנחנו רוצים לעודד סוגי עיסוק שכאלה.

שרן השכל: אז אני מורידה את זה.

שרן השכל: אין צורך בזה.

רננה מיסקין: רגע.

רננה מיסקין: זאת סוגיה מורכבת והיא רגישה.

רננה מיסקין: היא מאוד מעניינת את העוסקים ואני מבינה את זה ולכן חשוב לי מאוד להדגיש את זה כי זה גם חוזר על עצמו.

רננה מיסקין: אנחנו לא רוצים להחטיא עוסקים שעושים פעולות ושיהיו חשופים לעבירות פליליות.

רננה מיסקין: אנחנו לא רוצים לאפשר רישיונות ללא מגע?

רננה מיסקין: זו הכוונה?

שרן השכל: לא.

רננה מיסקין: אז מה המטרה?

שרן השכל: כל אדם, על פי החוק, שהוא בעל עניין, המשטרה דורשת שהוא יעבור את כל הנוהל לקבלת רישיון.

שרן השכל: גם פקודת הסמים מבקשת את זה.

ליאור סעדה פיסו: כבוד יושבת ראש הוועדה, יש לנו פשרה.

שרן השכל: תודה.

שרן השכל: רננה, אני מבינה שהרישיון האחר הוא סוג של מסלול עוקף לקבלת רישיון ייבוא.

שרן השכל: עד היום לא היה לכם את העניין הזה של רישיון ייבוא, לא יכולתם לתת רישיון יבואן.

רננה מיסקין: לא.

רננה מיסקין: זה לא נכון.

שרן השכל: אני אומרת לך שמבחינתי אני משאירה לך את זה עכשיו לקריאה ראשונה אבל ככל שלא תביאי לי סיבה מוצדקת ואמיתית להשאיר את זה, אני אסיר את זה לאחר מכן.

אביחי ויקטור סמילה: אולי הפוך?

רננה מיסקין: אני ממש רוצה להתייחס.

שרן השכל: לא.

שרן השכל: זהו.

שרן השכל: אני סוגרת.

שרן השכל: נגמר.

אביחי ויקטור סמילה: אולי תורידי ואם היא תביא הצדקה, תוסיפי?

רננה מיסקין: אני חייבת לומר משהו לפרוטוקול.

רננה מיסקין: אמרתי, המטרה שלנו היא לא לעודד סוגי עיסוק כאלה.

רננה מיסקין: המטרה שלנו הייתה תמיד לא להחטיא אף אחד ולכן אם הם ביקשו לעשות את זה, אנחנו רצינו לאפשר את זה כך שזאת לא תהיה עבירה פלילית.

רננה מיסקין: אם ההחלטה היא שלא רוצים לאפשר סוגי עיסוק נוספים למעט מה שכתוב כאן – אגב, אני חושבת שהעוסקים עצמם יצטרכו אחזקה ללא מגע בשלבים אחרים כשהם ממשיכים להיות הבעלים של הקנאביס.

רננה מיסקין: הם צריכים אפשרות להחזיק את זה.

שרן השכל: אבל הם בעלים.

שרן השכל: יש להם רישיון.

רננה מיסקין: לא.

רננה מיסקין: יש להם רישיון לגידול.

רננה מיסקין: השאלה אם הם יכולים להמשיך להחזיק.

רננה מיסקין: אם רוצים לבטל את האפשרות לעשות עסקאות בקנאביס בכלל, או לעשות שלא בהתאם לרישיון אחר, או לעשות אחזקה ללא מגע מבלי לעשות פעולות אחרות בקנאביס - אפשר לדון בזה.

רננה מיסקין: אנחנו לא נושאי הדגל של הדבר הזה.

רננה מיסקין: אני רק אומרת שלא יהיה מצב שאנחנו מחטיאים אנשים לעשות עבירות פליליות.

שרן השכל: לא.

שרן השכל: אני סוגרת את הדיון הזה כאן.

ליאור סעדה פיסו: משפט לפרוטוקול, בבקשה.

שרן השכל: משפט.

ליאור סעדה פיסו: אנחנו הצענו פשרה מדהימה והיא שיינתן רישיון כזה רק למי שיש לו... אמיתית בתעשייה הזאת.

ליאור סעדה פיסו: אז אף אחד לא יוחטא וגם לא נצטרך להגיע למצב שיבואנים משתמשים ברישיון הזה.

שרן השכל: אתם מתנגדים שזה יהיה מישהו שעומד באחד מתנאי השטח?

רננה מיסקין: כרגע אנחנו לא - - - צריך להשאיר את זה ונדון בזה בהמשך כי יש כאן חופש עיסוק.

שרן השכל: אני סוגרת את זה.

שרן השכל: אני משאירה את זה כרגע.

שרן השכל: אם לא תביאו לי מקצוע רציני שנדרש לדבר הזה, אני לא יודעת איך המשטרה לא עומדת על זה, לא תביאי לי מקצוע נוסף – אני מבטלת את זה.

שרן השכל: לכן אני סוגרת את הפרק הזה.

ליאור סעדה פיסו: למה לא להוריד את זה ואחר כך להוסיף?

שרן השכל: אני סוגרת את הפרק הזה.

שרן השכל: אני אומרת לך שאם לא יביאו לי משהו אחר, אני אוריד.

שרן השכל: אני מאפשרת להם את ההזדמנות להביא לי ובמידה ולא, אני מורידה את זה.

שרן השכל: זה בפרוטוקול והיועצת המשפטית שמעה את זה.

שרן השכל: את הפרק הזה סיימנו ואני מעלה אותו להצבעה.

ליאור סעדה פיסו: אבל מה בנוגע לרישיונות ייבוא?

שרן השכל: חברים, אנחנו מצביעים על אישור פרק ב': רישיונות כולל התוספת השנייה.

שרן השכל: מי בעד?

שרן השכל: מי נגד?

שרן השכל: מי נמנע?

שרן השכל: אושר

שרן השכל: פרק ב' כולל התוספת השנייה אושר פה אחד.

שרן השכל: רוויזיה.

ענת מימון: נקריא את התוספת הראשונה כי היא קשורה גם לפרק א' וגם לפרק ב'.

שרן השכל: בסדר.

שרן השכל: אנחנו עוברים עכשיו לתוספת הראשונה.

ענת מימון: אני מזכירה שבהגדרה של תנאים נאותים אנחנו אומרים שבעל רישיון צריך לעמוד בתנאים נאותים ומה הם אותם תנאים נאותים.

ענת מימון: בתוספת הראשונה היה את IMC-GAP ואת IMC-GMP ועכשיו משרד הבריאות מבקש להוסיף את הנהלים הבאים שזה נוהל IMC-GDP שזה לעניין אחסון, הפצה ומסירה, נוהל 107 שהוא מפת הדרכים, נוהל 108 לגבי מחקר ואת זה אני חושבת שאנחנו לא צריכים.

שרן השכל: למה אנחנו צריכים את 108?

שרן השכל: יש לנו פרק מחקר.

רננה מיסקין: לעניין הפרוצדורות של התהליך.

ענת מימון: אבל אין פרוצדורה.

רננה מיסקין: אנחנו כמובן נתאים את הנוהל.

רננה מיסקין: אני לא מתווכחת סתם.

רננה מיסקין: אם אפשר להכניס את זה במפת הדרכים, העניין העיקרי של בחינת טיב המחקר יורד, אנחנו נבחן האם באמת צריך אותו.

רננה מיסקין: אם אפשר להכניס אותו למפת הדרכים זה בסדר אבל אני לא רוצה שיהיה מצב שיש דרישות לאיך עושים את זה.

שרן השכל: לא רצינו שתהיה לכם נגיעה לעניין המחקר והפיתוח.

רננה מיסקין: אנחנו נותנים את הרישיון.

ענת מימון: אבל זה נוהל הרישיונות שיש לכם.

רננה מיסקין: כן.

שרן השכל: תכתבו את זה בנוהל הרישיונות.

שרן השכל: תכניסו מה שאתם צריכים מ-108 לעניין הרישיונות.

רננה מיסקין: את המחקר לתוך 107.

שרן השכל: הם מורידים את 108.

ענת מימון: 107 כולל גם את הנושא המחקר.

ענת מימון: נוהל 109 של ייבוא, נוהל 110 של ייצוא.

שרן השכל: למה 110 ייצוא?

שרן השכל: לא.

שרן השכל: קבענו.

רננה מיסקין: על זה ניהלנו דיונים ארוכים.

רננה מיסקין: אמרנו שבעינינו זה מאזן את כל הדרישות שנדרשות בשביל לייצא.

שרן השכל: זה בעצם נוהל אבטחה.

ענת מימון: לא.

ענת מימון: כרגע נוהל 110, ייצוא, זה מעבר לזה.

רננה מיסקין: זה מה שאמרנו שמבחינתנו אנחנו נאזן את כל ההיבטים שדרושים.

רננה מיסקין: אתם רוצים בהמשך לדבר על זה, אפשר אבל כרגע אנחנו סבורים שלא התייתר הצורך בנוהל הזה.

רננה מיסקין: בכלל לא.

שרן השכל: חלקים נרחבים ממנו אכן התייתרו.

שרן השכל: מה שנדרש שם זה לעניין הפיקוח.

רננה מיסקין: זה לא רק הפיקוח.

רננה מיסקין: זה כל הפרוצדורה של איך עושים את הדבר הזה.

רננה מיסקין: איזה היתרים נדרשים ואיך מגישים אותם ולמי מגישים אותם.

שרן השכל: לא.

שרן השכל: לא.

שרן השכל: אנחנו איתרנו את הכול.

שרן השכל: אנחנו איתרנו את זה.

שרן השכל: אנחנו מורידים את זה.

רננה מיסקין: ברור ששינויים לנהלים ייעשו בהתאם לחקיקה.

רננה מיסקין: אין שאלה אפילו.

שרן השכל: אבל אתם לא תוסיפו לנו עכשיו לעניין הזה משהו בדלת האחורית.

רננה מיסקין: זה לא להוסיף בדלת האחורית.

שרן השכל: אתם צריכים לכתוב אך ורק את הנוהל לפי האמנה הבין-לאומית כפי שאמרנו, להעביר את אותה סחור התחת פיקוח כדי לוודא שהיא מפוקחת.

טל לביא: האמנה הבין-לאומית אומרת עוד דברים.

שרן השכל: בסדר.

שרן השכל: דיברנו על זה.

שרן השכל: אני לא פותחת עוד פעם את פרק הייצוא.

ענת מימון: כרגע זה לא מופיע.

ענת מימון: ונוהל IMC-GWDP שזה נוהל השמדה.

ענת מימון: זאת התוספת הראשונה.

יפעת קריב: כל הרעיון היה להוסיף כאן את ה-UGMP.

שרן השכל: אמרתי שזה לקריאה שנייה ושלישית.

שרן השכל: אנחנו מעוניינים בזה.

שרן השכל: זה יתורגם וככל שיש נוהל כזה שהוא מתורגם, אנחנו נדע גם להוסיף אותו.

שרן השכל: כרגע אין לי אותו.

שרן השכל: אני קיבלתי אתמול את הנוהל של ניו יורק ואני מבינה שיש גם נוהל אירופאי.

שרן השכל: הכול באנגלית ואני לא יכולה להוסיף עכשיו חוברת באנגלית.

שרן השכל: אגב, זה לא נמצא כאן, ראיתי את הנוהל של ארצות הברית, את ה-GDP ואת הנוהל שלכם במשרד הבריאות.

רננה מיסקין: אנחנו יודעים לעשות דברים כמו שצריך.

שרן השכל: כן.

אריאל גרופר: לעניין תנאים נאותים, כל עוד לא מיישמים את סעיף 7 להחלטה 224 של הממשלה, לא להכניס תקנים שקולים כאלה ואחרים.

אריאל גרופר: סעיף 7, החלטת ממשלה 224, אומר "להנחות את שרת הכלכלה והתעשייה ושר הבריאות לפעול לקידום ההכרה בתקני האיכות הקיימים כשקולים וזהים לדרישות המדינות המיועדות לייצוא או לפעול להתאמת תקני איכות כך שיהיו שקולים או זהים לדרישות במדינו ת המיועדות לייצוא".

אריאל גרופר: אני מבקש שלעניין הייבוא לא ייתנו תקינה שקולה לתקינה הישראלית כל עוד לא עושים את זה בצורה סימטרית כפי שהחלטת הממשלה קבעה.

קריאה: צודק.

שרן השכל: נוהל הייבוא שלכם היום כולל בפנים – וזה מה שיובל אמר – עמידה בתנאים הישראלים.

קריאה: או המקביל.

קריאה: הם עומדים במקביל.

קריאה: הם לא עומדים בתקן הישראלי.

שרן השכל: לעניין הזה, אני אכנס לפרטי פרטים בתוך הנוהל עצמו.

שרן השכל: אני אמורה לשבת עם משרד הבריאות על כל הנהלים האלה.

ליאור סעדה פיסו: אבל זה יושב גם כאן.

שרן השכל: יש כאן גם את נוהל הייבוא והם הבטיחו לי שאנחנו הולכים לעשות שינויים דרסטיים גם בתוכם.

שרן השכל: אנחנו נשב על זה במהלך שלושת החודשים הקרובים.

ענת מימון: כמו שהערנו, מהרגע שהחוק הזה יעבור, מן הסתם הנהלים יחויבו להיות מותאמים להוראות.

ענת מססה קינן: באיזשהו מקום צריך להיקבע העניין הזה של עד שייכנס לתוקף החוק.

ענת מססה קינן: השאלה אם את רוצה אחר כך לציין בתוך הוראת המעבר מה הנוהל, לדוגמה מה ה-GSP בתוך הוראת המעבר, או שאת רוצה שתהיה תוספת של הנהלים.

שרן השכל: נגיע לסעיף הזה.

שרן השכל: אנחנו נתאים את זה.

שרן השכל: אני מעלה להצבעה את התוספת הראשונה.

שרן השכל: מי בעד?

שרן השכל: מי נגד?

שרן השכל: מי נמנע?

שרן השכל: אושר

שרן השכל: התוספת הראשונה אושרה פה אחד.

שרן השכל: רוויזיה.

שרן השכל: אנחנו נעבור לפרק ה': מסחר וניפוק, עמודים 9-7.

שרן השכל: היו לנו כאן שני דברים שלא הסכמנו עליהם.

שרן השכל: הדבר הראשון היא התוספת.

ענת מימון: ההתוויות בתוספת.

ענת מימון: סעיף 23(א).

שרן השכל: איפה העניין של ההגבלה של ה-THC?

שרן השכל: אמרנו שאנחנו לא מגבילים את ה-THC.

ענת מימון: זה אריזה סימון.

ענת מימון: נגיע לזה.

שרן השכל: משרד הבריאות מתנגד שאנחנו נכניס את ההתוויות לתוך התוספת.

שרן השכל: לכן אני מבטלת את התוספת.

ענת מימון: רק לעניין ההתוויות.

שרן השכל: רק לעניין ההתוויות עצמן.

שרן השכל: אני מבטלת את ההתוויות ולכן ההתוויות יהיו כפי שמשרד הבריאות קבע אבל אני מבקשת להוסיף בסעיף הזה – סעיף 23(א) – שההתוויות הן המלצה של משרד הבריאות לרופאים המומחים שמאושרים לרשום את המרשמים ובשיקול דעתם לחרוג מההתוויות.

אביחי ויקטור סמילה: מצוין.

קריאה: נהדר.

רננה מיסקין: הנוסח שאנחנו מצאנו הוא ש"המלצה למתן טיפול והמעקב אחריו ייעשו בהתאם לאמות מידה מקצועיות שפרסם המנהל הכללי של משרד הבריאות".

אביחי ויקטור סמילה: לא.

אביחי ויקטור סמילה: למה?

שרן השכל: זה לא זה.

רננה מיסקין: אלה אמות מידה.

ענת מימון: כתוב "בהתאם".

שרן השכל: זה בהתאם לאמות מידה שאתם קבעתם בהתוויות.

ענת מימון: אפשר לומר שייעשו לאור אמות מידה שקבע המנהל ולהבהיר שהכול בכפוף לשיקול דעתו הרפואית של הרופא.

ענת מימון: זה מה שחשוב.

רננה מיסקין: אפשרות לחריגה תהיה בהתאם לאמות המידה.

שרן השכל: לא.

שרן השכל: אני רוצה להשאיר "בהתאם לשיקול דעתו המקצועי של הרופא המטפל".

ענת מימון: לא בהתאם.

ענת מימון: "לאור אמות המידה שנקבעו ובהתאם לשיקול דעתו המקצועי של הרופא המטפל".

יפעת קריב: רופא תמיד עובד לאור אמות מידה.

ענת מימון: בסדר.

ענת מימון: יש אמות מידה וצריך להפנות אליהן.

שרן השכל: יש אמות מידה.

שרן השכל: הוא לא מחויב להן על פי חוק והוא לא יעמוד לדין פלילי או דין משמעתי כפי שקיים היום.

שרן השכל: אם היום הוא חורג מאותן התוויות, זאת עבירה פלילית.

שרן השכל: החוק מתיר לו לחרוג מאותן התוויות על פי שיקול דעתו הרפואית.

שרן השכל: אני מבקשת להשאיר את זה כך לעניין שיקול דעתו של הרופא.

ענת מססה קינן: אנחנו רוצים להבין מה זאת אומרת החריגה הזאת מההתוויה.

שרן השכל: ההתוויה היא הנחיה רפואית והוא צריך לפעול לפי אמות המידה, אבל במידה ולפי שיקול דעתו הרפואית הוא לא רוצה לתת את זה בעוד שישה חודשים אלא בעוד שלושה חודשים – הוא יוכל על פי שיקול דעתו המקצועית הרפואית.

רננה מיסקין: אנחנו מדברים על עצם מתן הטיפול.

רננה מיסקין: נגיד יש לי מטופל שהוא לא עומד בהגדרה - אני אתן דוגמה פשוטה – של הרמה והוא עדיין רוצה לתת טיפול במקרה הזה.

רננה מיסקין: אנחנו מדברים על מקרה חריג.

רננה מיסקין: לא?

שרן השכל: לא.

אביחי ויקטור סמילה: סתם דוגמה, חולה פיברו.

שרן השכל: תודה על העזרה.

שרן השכל: אני מדברת על כך שההתוויות שלכם מדברות על כך שחולה אפילפסיה נדרש לפחות לשנתיים של טיפולים בהרבה חומרים אחרים.

שרן השכל: שיקול דעתו המקצועית של הרופא היא הוא לא מעוניין להמתין את השנתיים האלה ולפי מה שהוא רואה כרגע הוא מעוניין לחרוג מאותן התוויות ולפי שיקול דעתו המקצועית הוא רוצה לתת לו עכשיו.

שרן השכל: הוא ייקח את ההמלצה בחשבון אבל הוא יכול לפעול על פי שיקול דעתו.

רננה מיסקין: היום רופאים שהוסמכו כמנהלים, שיש להם את האפשרות להנפיק רישיונות, גם היום – אמרתי - בתוך הנהלים שלנו זה כולל את האפשרות לחרוג מאותן דרישות, בין אם להתוויה ספציפית ואפילו למקרים שזה כלל לא בהתאם להתוויות.

ענת מימון: זה באישור.

רננה מיסקין: זה לא באישור.

רננה מיסקין: אם הוא רופא מנהל בעצמו, הוא צריך לשקול - - -

שרן השכל: אבל מה זה מנהל בעצמו?

רננה מיסקין: אני אסביר.

שרן השכל: לא.

שרן השכל: די.

שרן השכל: אני רוצה לסיים עם זה.

שרן השכל: השמעתם את עמדתכם.

ענת מססה קינן: אנחנו רוצים להבין משהו.

ענת מססה קינן: אני מבינה את זה שיש דברים שבאמת צריך לחרוג ואז יש שיקול דעת בריאותי למשרד הבריאות.

ענת מססה קינן: איפה זה הופך להיות משהו שהוא פלילי?

קריאה: איך אני אוכל לזהות עבירה פלילית.

שרן השכל: זה בדיוק העניין.

ענת מססה קינן: אם הוא יוכל לתת מעבר להתוויה שלו, איך אני אוכל לדעת שהוא עכשיו מבצע עבירה פלילית?

ענת מססה קינן: אני לא אמורה לחזות את זה.

קריאה: יש לי הצעה שיכולה לעזור לזהות סתם התוויות.

קריאה: אם תוסיפו את המילה "מנומקת".

קריאה: זאת אומרת, חוות דעתו המנומקת.

קריאה: יש הבדל בין רופא שרואה מטופל ומחליט שלדעתו מגיע לו והוא לא מצרף שום מסמך.

שרן השכל: הוא צריך לנמק את זה.

שרן השכל: בסדר גמור.

קריאה: אם רופא רוצה לעשות עבירה פלילית?

שרן השכל: זה בדיוק העניין.

שרן השכל: המשטר הזה שאתם מחתימים רופאים - שאחראים על החיים שלנו – על מסמך רפואי שאם הם לא אומרים למטופל שעלול להיות כך וכך, אז הוא למעשה יהיה עבריין פלילי - זה נגמר.

שרן השכל: הרופאים האלה מטפלים בנו יום יום וכולם מוסרים את כל כוחם, מרצם ונשמתם כדי לסייע למטופלים ולאנשים הכי נזקקים במדינת ישראל.

שרן השכל: אני לא אהפוך אותם לעבריינים דה פקטו.

שרן השכל: לא יקרה.

ענת חן מיכאלי: גברתי, אף אחד לא סבור שהרופאים חצו את הקווים ועברו לעולם העברייני.

ענת חן מיכאלי: אנחנו שותפים איתך באותה עמדה.

ענת חן מיכאלי: יחד עם זאת, הקומץ שאנחנו מכירים ויודעים שכן חצו את הקווים, עליהם אנחנו מבקשים לעלות.

ענת חן מיכאלי: אין שום ספק שהם המלאכים בלבן והם עוזרים ומסייעים אבל אנחנו צריכים כלים בשביל לדעת לאכוף את זה.

שרן השכל: על האנשים האלה ניתן לעלות גם בדרכים אחרות.

עילם שניר: אני רוצה להבין - אם משרד הבריאות יכול להתייחס - לעניין תנאי הרישיון.

עילם שניר: היום בפקודה, אם אני מבין, לצורך העניין הרופאים שהיום מטפלים, תחת איזה משטר הם יכולים להיות חשופים לעבירה פלילית לפי הפקודה.

עילם שניר: כרגע מה שמוצע לכאורה יוצר אי בהירות ואי אפשר לקבוע עבירות פליליות שהן לא ברורות.

עילם שניר: יהיה צריך לוודא את העניין הזה.

רננה מיסקין: כמו שאמרנו, עצם המעבר למרשמים, זה משהו שאנחנו בהחלט בוחנים אותו בחיוב.

רננה מיסקין: המשמעות של זה היא - שיהיה ברור גם לרופאים בדיון - ששיקול הדעת הוא שלהם אבל גם האחריות הופכת להיות שלהם בצורה הרבה יותר משמעותית.

שרן השכל: מי יחליט לחרוג מהנהלים, כן, האחריות תהיה שלו.

רננה מיסקין: נראה לי שחשוב לשים את זה על השולחן.

רננה מיסקין: הקנאביס עבר כברת דרך מאוד מאוד משמעותית ביחס למודעות לטיפול, להבנה שלו, וזה משתקף בהסדרים שמתפתחים.

רננה מיסקין: בעניין הזה חשוב לי להגיד שכמובן ששיקול דעתו צריך להיות מופעל כי אחרת – סליחה - הוא לא עושה את התנהלותו כרופא כשהוא נותן מרשם.

רננה מיסקין: הסיטואציה של מנהל שמוסמך, זו סיטואציה חריגה שבגדול קשה לנו איתה כי זה חריג של העולם הרפואי.

שרן השכל: הבנו.

שרן השכל: אנחנו מבינים שאתם מתנגדים.

שרן השכל: בסופו של דבר אנחנו מאמינים שיש כאן אנשים מקצועיים ולכן אני משאירה את זה כפי שזה.

רננה מיסקין: אנחנו לא מתנגדים לעניין העבירה.

שרן השכל: אני מבקשת להשאיר את זה כך.

רננה מיסקין: לגבי השאלה שנשאלה.

רננה מיסקין: לא יודעת למה המשטרה ומשרד המשפטים שואלים אותי על עבירות פליליות כשזה סוג של המומחיות שלהם.

עילם שניר: שאלנו מכוח מה הם פועלים.

עילם שניר: לא ביקשנו ייעוץ בעבירות פליליות.

רננה מיסקין: הם פועלים מכוח ההסמכה שלהם כמנהל לפי סעיף 1 לפקודת הסמים המסוכנים, בהגדרות.

רננה מיסקין: המנהל הוא מנכ"ל משרד הבריאות או מי שהסמיכו לעניין הנדון ואז ההסמכה כוללת את התנאים שלה.

רננה מיסקין: כמובן שאי אפשר לפעול בניגוד להסמכה.

רננה מיסקין: אם מישהו פועל בניגוד להסמכה, ואני לא מדברת כאן על שיקול דעת רפואי וכולי שזאת לא חריגה מהסמכה אלא אם כן מדובר במשהו שהוא רשלני וכולי.

רננה מיסקין: אני מדברת על בניגוד מובהק לתנאי ההסמכה.

רננה מיסקין: מי שעושה את זה, יכולות להיות כל מיני עבירות פליליות בהקשר הזה.

רננה מיסקין: לעמדתי זה לא מפקודת הסמים המסוכנים, זאת אומרת, זאת לא עבירה של סחר בסמים מסוכנים אבל תקנו אותי אם אתם חושבים אחרת.

רננה מיסקין: להבנתי זה למשל קבלת דבר במרמה או משהו באזורים האלה, שבהחלט יש כאן עבירות פליליות.

שרן השכל: תודה רבה.

שרן השכל: אני סוגרת את הדיון בעניין המסחר והניפוק ואני מעלה אותו להצבעה.

שרן השכל: מי בעד אישור פרק ה': מסחר וניפוק?

שרן השכל: מי נגד?

שרן השכל: מי נמנע?

שרן השכל: אושר

שרן השכל: פרק ה': מסחר וניפוק אושר פה אחד.

שרן השכל: רוויזיה.

שרן השכל: אנחנו עוברים לפרק ד': אריזה וסימון, בעמוד 5 עד 7.

שרן השכל: הייתה לנו שאלה אחת בעניין הזה וזה לעניין ה-THC.

ענת מימון: בעמוד 6, הסעיף שהוספנו.

שרן השכל: אני מבינה שאתם מתנגדים לכל דבר שקשור בהגבלה בייצור.

רננה מיסקין: לא היה דיון על חלק (א) של התוספת השביעית.

ענת מימון: היה.

רננה מיסקין: לא הייתה הצבעה עליו.

ענת מימון: אחר כך נצביע.

שרן השכל: התוספת השביעית יורדת.

שרן השכל: אמרנו.

ענת מימון: חלק (א), אלה ההכשרות.

שרן השכל: הכשרות נשאר.

שרן השכל: עוד מעט נצביע עליהן.

רננה מיסקין: אנחנו רוצים שהאופן של ההכשרה יהיה משהו שמשרד הבריאות מתווה.

שרן השכל: נכון.

שרן השכל: אנחנו צריכים להצביע על שתי התוספות.

ענת מימון: זה רשום.

שרן השכל: לקראת קריאה שנייה ושלישית, ואנחנו עכשיו באמת נעלה את העניין הזה של התוספת השביעית.

שרן השכל: לעניין התוספת השביעית, נבהיר שאת הקורסים, את ההדרכות, ההכשרות וההכרה לקראת קריאה שנייה ושלישית.

רננה מיסקין: אנחנו חושבים שזה צריך להיות נוסח - - -

שרן השכל: נשב על זה יחד אבל העיקרון הוא שההכשרה הזו תוכר להם.

רננה מיסקין: העיקרון הזה מקובל.

שרן השכל: כרגע נשארו שני סוגים.

שרן השכל: אנחנו ננמק אותם ונראה אם צריך להוסיף עוד.

רננה מיסקין: אנחנו בעד זה שההכשרה תוכר.

רננה מיסקין: אנחנו רק חושבים שצריך להיות כתוב בצורה יותר כללית ולא למנות ממש בתוספת.

שרן השכל: לאחר מכן נשב על זה ונוכל להכריע.

שרן השכל: אני רוצה להעלות להצבעה את התוספת השביעית, חלק (א).

שרן השכל: מי בעד?

שרן השכל: מי נגד?

שרן השכל: מי נמנע?

שרן השכל: אושר

שרן השכל: חלק (א) של התוספת השביעית אושר פה אחד.

שרן השכל: רוויזיה.

שרן השכל: יש לנו עוד תוספת לפרק הזה?

ענת מימון: לא.

שרן השכל: אנחנו חוזרים לעניין האריזה והסימון, עמוד 6.

ליאור סעדה פיסו: חלק (ב) של התוספת השביעית כבר לא קיים.

קריאה: כן.

קריאה: אבל הוא קיים בנוהל של היק"ר.

שרן השכל: אני מבינה ממשרד הבריאות, אתם ממש מתנגדים לעניין ההגבלה.

שרן השכל: זאת אומרת, שלא נגביל את המוצרים וכולי.

שרן השכל: אני מציעה, ואני מבינה שגם לזה לא תסכימו, שאנחנו נוסיף עוד מדרגה לעניין ה-THC ונוסיף את ה-THC-26 כמדרגה נוספת.

אביחי ויקטור סמילה: היום זה 20 עד 24.

אביחי ויקטור סמילה: הובטח לנו עד 28.

שרן השכל: אני רוצה לקבוע 26 וניתן לחרוג בהפרש של 4 אחוזים.

ליאור סעדה פיסו: גם בתפרחת וגם במוצר של שמן?

ענת מימון: בגידול אין הגבלה.

שרן השכל: אין הגבלה בגידול.

ליאור סעדה פיסו: אני לא שאלתי על הגידול.

ליאור סעדה פיסו: אני שואלת אם גם במכירה של תפרחות באחוז הזה?

אביחי ויקטור סמילה: כן.

שרן השכל: כן.

שרן השכל: ברגע שאני קובעת מדרגה נוספת, כן.

אביחי ויקטור סמילה: אין הגבלה של THC.

אביחי ויקטור סמילה: נקודה.

שרן השכל: אם נגלה שיש, נוסיף את זה.

שרן השכל: אנחנו מוסיפים לעניין התפרחות ולעניין המוצרים מדרגה נוספת.

שרן השכל: להם בנהלים שלהם יש מדרגה.

שרן השכל: אני רוצה לנסח את זה כך שסעיף 19(א) למעשה יאמר: "על היק"ר להוסיף מדרגה נוספת".

ענת מימון: מדרגה נוספת על מה?

ענת מימון: צריך לכתוב את המדרגות כאן בחקיקה.

שרן השכל: לרמת ה-THC בקנאביס.

ענת מימון: דיברנו על כך שריכוז החומרים הפעילים בגידול קנאביס לא יוגבל ובייצור יהיה עד לרף של 26 אחוזים.

שרן השכל: "ריכוז החומרים הפעילים בקנאביס לצרכים רפואיים לרבות בגידולו או בייצור מוצרים לא יוגבל".

שרן השכל: בגידולו לא יוגבל משום שהם אמרו שאין מגבלה.

רננה מיסקין: אם זה לא מוגבל, צריך לציין את זה.

שרן השכל: כדי להבהיר את זה.

שרן השכל: יובל אמר שזה לא מוגבל.

שרן השכל: אני מבקשת להבהיר את זה.

שרן השכל: בייצורו תוסף מדרגה נוספת ל-THC-26 משום שהנוהל שלהם מאפשר חריגה של 4 אחוזים ואז מתאפשר עד 40 אחוזים.

רננה מיסקין: בחקיקה ראשית אנחנו לא מוסיפים קטגוריה.

שרן השכל: יש לכם הצעה איך לכתוב את זה?

רננה מיסקין: בחקיקה ראשית לא כותבים קטגוריה.

ענת מימון: לכן אמרתי שאי אפשר להוסיף כקטגוריה.

רננה מיסקין: לא מתאים לחקיקה ראשית לקבוע דברים כאלה.

שרן השכל: אני רוצה לחייב אתכם בקביעת מדרגה נוספת.

שרן השכל: היום המדרגה T-20-C-4.

אביחי ויקטור סמילה: אנחנו מבקשים T-24-C-4.

שרן השכל: תירשם מדרגה נוספת.

אביחי ויקטור סמילה: זה פשוט.

אביחי ויקטור סמילה: צריך לתקן.

אביחי ויקטור סמילה: יש להם מדרגה T-20-C-4 וצריך לתקן אותה ל-T-24-C-4 ואז עם החריגה של 4 אחוזים זה מגיע ל-28 ומשהו.

שרן השכל: THC-24.

אביחי ויקטור סמילה: וה-CBD.

אביחי ויקטור סמילה: ה-C-4 ועם החריגה של 4 אחוזים זה מגיע ל-28.

רננה מיסקין: הקטגוריות קבועות בנוהל הייצור.

קריאה: אם מעלים את ה-THC, צריך להעלות את ה-CBD.

אביחי ויקטור סמילה: לא.

אביחי ויקטור סמילה: את לא יכולה.

רננה מיסקין: קביעת הנחיות קליניות בחקיקה ראשית, זה עניין שחזרנו עליו שוב ושוב.

רננה מיסקין: מבחינתנו בתוך החוק זה אבסורד מוחלט לקבוע את זה.

רננה מיסקין: זה לא הגיוני.

אביחי ויקטור סמילה: והגיוני שאתם עוצרים את הפרח?

רננה מיסקין: נא לא להיכנס לדברים שלי.

רננה מיסקין: בהקשר הזה אנחנו מוכנים לבחון להכניס לנוהל שלנו קטגוריה נוספת שהיא הפרוצדורה הנכונה שצריכה לקרות.

רננה מיסקין: בהחלט אנחנו מוכנים לבחון את זה.

רננה מיסקין: אפשר לקיים על זה שיח מקצועי ונמצאים כאן הגורמים הרלוונטיים לקיום השיח המקצועי.

טל לביא: אם יש הצדקה קלינית כמובן.

טל לביא: צריכה להיות הצדקה קלינית לשינוי.

אביחי ויקטור סמילה: אני יכול לתת לך ברגע את ההצדקה הקלינית.

רננה מיסקין: אמרת שממילא אנחנו עוברים על כל הנהלים ואני מחכה בקוצר רוח לכך.

שרן השכל: לעניין ייצור מוצרים תתווסף, בנוסף למדרגות הקיימות.

ענת מימון: מה זה מדרגות קיימות?

ענת מימון: מישהו פותח את החוק ומה הוא אומר?

ענת מימון: מה זה המדרגות הקיימות?

ענת מימון: למה את לא קובעת שזה יהיה ריכוז חומר פעיל של עד 28 אחוזים?

רננה מיסקין: המטופלים לא רוצים כרגע יותר מ-24.

אביחי ויקטור סמילה: קטגוריה של THC ב-4, נותנת לי עד 28.

אביחי ויקטור סמילה: זה כמו ב-CBD.

אביחי ויקטור סמילה: T-28.

רננה מיסקין: תאמין לי שהבנתי מה אתה אומר.

שרן השכל: ככל שהיק"ר ייענה וגם יעשה את זה לפני קריאה שנייה ושלישית, אנחנו גם נוכל להסיר את זה.

רננה מיסקין: אנחנו לא מוכנים שזה יהיה בחקיקה ראשית.

רננה מיסקין: בשום פנים ואופן לא.

ענת מימון: אבל זה מה שסוכם.

רננה מיסקין: לא.

שרן השכל: צריך להכניס את זה בנהלים.

ענת מימון: אנחנו לא יכולים להכניס בנהלים.

רננה מיסקין: מקובל שזה יירשם לפרוטוקול.

שרן השכל: לא.

ענת מימון: את יכולה להשאיר בינתיים את הסעיף שאומר שלא תהיה הגבלה.

אביחי ויקטור סמילה: נכון.

אביחי ויקטור סמילה: בלי הגבלה.

ענת מימון: תורידי את זה בהמשך.

שרן השכל: בייצור מוצרים יוגבל, אני יכולה לרשום THC-24-C-4?

אביחי ויקטור סמילה: תרשמי 28.

רננה מיסקין: לא.

רננה מיסקין: זאת קטגוריה בחקיקה ראשית.

רננה מיסקין: זה מה שאמרנו שזה לא מקובל.

ענת מימון: את יכולה להגיד שריכוז החומר הפעיל.

רננה מיסקין: אתם אפילו לא מדברים על כך שזה יהיה בתוספת.

רננה מיסקין: אתם רוצים לשים את זה בחוק עצמו.

אביחי ויקטור סמילה: אפשר לכתוב שריכוז החומר הפעיל לא יוגבל.

רננה מיסקין: אתם רוצים להוסיף תוספת, זה עוד משהו יותר סביר אבל לשים את זה בחוק עצמו?

רננה מיסקין: לא.

אריאל גרופר: רננה, בחוק לא יוגבל.

אריאל גרופר: בנהלים תגבילי.

רננה מיסקין: זה מה שאני מציעה לבחון.

רננה מיסקין: אני לא חותמת על שום דבר.

רננה מיסקין: לבחון, בהחלט.

רננה מיסקין: הם לא רוצים שזה יהיה לפרוטוקול.

רננה מיסקין: מבחינתי אני מוכנה שיהיה לפרוטוקול שאנחנו נבחן את זה.

קריאה: האחוז שאנחנו מנסים להעלות למעלה, זה את אחוז ה-CBD במוצרים.

טל לביא: כרגע מדברים על אחוז ה-THC.

ניר יופטרו: אנחנו יודעים מהמגדלים שהיום הם נאלצים לעצור את הגדילה של הפרחים.

ניר יופטרו: הם לא מגיעים לבשלות.

ניר יופטרו: אנחנו מקבלים פירות בוסר.

שרן השכל: אנחנו אומרים ש"ריכוז החומרים הפעילים בקנאביס לצרכים רפואיים לגידולו יהיה כמפורט בתוספת השביעית.

שרן השכל: בגידולו של קנאביס הכמות לא תוגבל ובייצורו" - - -

רננה מיסקין: זה צריך להיות "ריכוז החומרים הפעילים בקנאביס לצרכים רפואיים לא יוגבל לעניין הגידול.

רננה מיסקין: לעניין ייצור, כמפורט בתוספת השביעית".

שרן השכל: ואז בתוספת השביעית אנחנו נרשום THC-24.

ניר יופטרו: תשוו את זה לקטגוריות וזה 24.

אביחי ויקטור סמילה: אם את משווה את זה לקטגוריות, זה 24.

שרן השכל: בקטגוריית THC-24-C-4 .

ענת מימון: את רוצה עוד חומר פעיל לקבוע את הריכוז שלו?

שרן השכל: לא.

שרן השכל: ככל שנראה שיש צורך בעוד משהו, אנחנו נוסיף את זה.

רננה מיסקין: אמרנו שמבחינת הפרוצדורה הנכונה, זה לעשות את זה בנוהל שלנו.

שרן השכל: תוסיפו את זה בחודש הקרוב.

שרן השכל: תאמיני לי שאני נפטרת מזה.

אביחי ויקטור סמילה: תוסיפי.

אביחי ויקטור סמילה: מה הבעיה?

שרן השכל: אני לא צריכה עזרה.

שרן השכל: תודה.

שרן השכל: תוסיפו את זה.

שרן השכל: יש לכם עכשיו חודש-חודשיים, תוסיפו את זה ואני אפטור אתכם מזה.

שרן השכל: אין בעיה.

שרן השכל: אני אמחק את הסעיף הזה.

שרן השכל: לא תוסיפו, זה ייכנס ויחייב אתכם.

ענת מימון: מה הפרוצדורה לשינוי התוספת?

ענת מימון: את רוצה את זה באישור ועדה.

שרן השכל: לא.

שרן השכל: אין צורך.

ענת מימון: שר הבריאות רשאי לשנות את התוספת?

שרן השכל: לא.

שרן השכל: אישור ועדה.

שרן השכל: כן.

שרן השכל: עם ההערות האלה אני נועלת את פרק אריזה וסימון ואני מעלה את הפרק להצבעה.

שרן השכל: מי בעד אישור פרק ד': אריזה וסימון?

שרן השכל: מי נגד?

שרן השכל: מי נמנע.

שרן השכל: אושר

שרן השכל: פרק ד': אריזה וסימון אושר פה אחד.

שרן השכל: רוויזיה.

שרן השכל: אני מעלה להצבעה את התוספת השביעית כפי שקבענו.

קריאה: מה כתוב בה?

שרן השכל: אמרתי קודם.

קריאה: תוסף קטגוריית THC-24-C-4.

שרן השכל: אנחנו נעדכן את זה ככל שיש צורך.

שרן השכל: מי בעד?

שרן השכל: מי נגד?

שרן השכל: מי נמנע?

שרן השכל: אושר

שרן השכל: התוספת השביעית אושרה פה אחד.

שרן השכל: רוויזיה.

שרן השכל: אני מעלה להצבעה גם את התוספת השישית לעניין אריזה וסימון.

שרן השכל: מי בעד?

שרן השכל: מי נגד?

שרן השכל: מי נמנע?

שרן השכל: אושר

שרן השכל: התוספת השישית אושרה פה אחד.

שרן השכל: רוויזיה.

שרן השכל: מה נשאר לנו?

ענת מימון: התוספת הרביעית.

קריאה: אבל לא דנו בה.

ענת מימון: נכון.

ענת מימון: דנו בפרק הגידול והייצור כשהוא מפנה לתוספת הרביעית בה עוד לא דנו.

שרן השכל: אנחנו יוצאים להפסקה של 5 דקות ואז נדון בתוספת הרביעית.

שרן השכל: אני מחדשת את ישיבת ועדת הקנאביס של הכנסת.

שרן השכל: ענת תציג את הדברים.

שרן השכל: אני רואה שנשאר לנו פרק התיקונים העקיפים, הוראות שונות והתוספת הרביעית.

שרן השכל: נתחיל עם התוספת הרביעית וננסה לסיים איתה.

ענת מימון: אנחנו מפנים אל התוספת הרביעית במסגרת סעיף 10.

ענת מימון: אנחנו נמצאים בפרק הגידול והייצור.

ענת מימון: סעיף 10 קובע שייצור של קנאביס לצרכים רפואיים ייעשה לפי התנאים המפורטים בתוספת הרביעית.

ענת מימון: אני רק אומר שמדובר באמת באיזה שהן הוראות קשיחות שאנחנו רוצים לעגן בתוספת מתוך ה-GMP, שהוועדה ביקשה לקבוע בתוספת כחקיקת משנה את אותן הוראות כאשר כמובן כל מה שמעבר לזה ימשיך להיות באותו נוהל GMP.

ענת מימון: נקריא את התוספת הרביעית.

גל כהן: תוספת רביעית (סעיף 10 לעניין תנאי ייצור קנאביס)

גל כהן: בעל הרישיון העביר למנהל מסמכים המעידים על התאמת המבנה מבחינת תנאי תשתית נאותים לייצור מוצרי קנאביס ואחסנתם.

גל כהן: בעל הרישיון העביר למנהל הצהרה בכתב של מנהל הבטחת האיכות, הרוקח האחראי והמנהל האחראי על הייצור, כי הם מכירים היטב את פקודת הסמים המסוכנים ותקנותיו והנהלים הנוגעים לניהול מפעל לייצור מוצרי קנאביס.

גל כהן: בעל הרישיון יודיע למנהל על כל שינוי מהותי בתנאי הייצור.

גל כהן: בעל רישיון יחזיק דוגמאות של חומרי הגלם ושל מוצרי הקנאביס המוגמרים לתקופה שלא תפחת משנה.

ענת מימון: כמו שאמרתי, אלה הוראות מסוימות מתוך ה-GMP.

ענת מימון: אנחנו לא נגיד זני קנאביס אלא כמו שהגדרנו את זה – הגנטיקות.

שרן השכל: אם יש לנו את נוהל GMP, למה אנחנו צריכים את תנאי הייצור?

ענת מימון: את רצית להקשיח את התוספת.

ענת מימון: אפשר להוריד את זה.

ענת מימון: אלה הוראות שאם ירצו לשנות אותן, הם יצטרכו להגיע בדרך של חקיקת משנה.

ענת מימון: כמובן שאפשר לומר שכל תנאי הייצור יהיו במסגרת ההוראות.

שרן השכל: אנחנו בהתחלה קבענו את זה כי רצינו שזה יהיה הנוהל של הייצור.

שרן השכל: אבל אם אנחנו לא מוותרים על אותו נוהל GMP, אז אנחנו בעצם מקשים במקום להקל.

שרן השכל: המטרה היא לא להקשיח אלא להקל.

שרן השכל: אני מניחה שזאת גם עמדתכם, להוריד את זה ולהסיר בתוספת הרביעית.

ענת מימון: אם כך, אנחנו מוציאים גם את סעיף 10.

ענת מימון: אפשר להשאיר בסעיף 10 הוראה שאומרת שתנאי הייצור יהיו לפי הוראות שיקבע המנהל.

רננה מיסקין: בהתאם לתנאים נאותים.

שרן השכל: בהתאם לתנאים נאותים שנמצאים בתוספת הראשונה.

ענת מימון: ברור.

רננה מיסקין: צריך לתקן גם את סעיף ההמשך שמפנה לסעיף.

רננה מיסקין: אני לא זוכרת מה מספרו.

יפעת קריב: אנחנו בעד להוריד את זה.

ענת מימון: זה נמחק.

שרן השכל: אם כן, זה ירד.

ניר יופטרו: אפשר להתייחס לסעיף 5 בתוספת הרביעית?

שרן השכל: אין תוספת רביעית.

שרן השכל: מחקנו אותה משום שכל התנאים כבר מעודכנים ב-GMP ולא צריך לחזור עליהם.

שרן השכל: אפשר לנשום לרווחה, עמדת משרד הבריאות התקבלה.

שרן השכל: אנחנו עוברים לפרק י"ב: הוראות שונות, עמודים 16 ו-17.

ענת מימון: הכותרת בעמוד 16 והסעיפים בעמוד 17.

קריאה: לא צוין שיהיה דיון בפרק הזה.

קריאה: ויש גורמים שעזבו והם כן נדרשים לדיון.

קריאה: דווקא אמרנו שהסעיף יהיה.

שרן השכל: אנחנו נקריא, נקיים את הדיון ולא נצביע.

ענת מימון: לא נצביע.

ענת מימון: אפשר להעביר הערות נוספות.

קריאה: אנחנו לא מוכנים לפרק הזה.

קריאה: הינו מביאים גורמים אחרים אם היינו יודעים שהפרק יידון.

שרן השכל: בואי נעבור עליו ונראה אם באמת יש צורך בגורמים אחרים.

גל כהן: 37.

גל כהן: עונשין כל עיסוק שהוא בתחום הקנאביס הרפואי, לרבות כגורם מתווך, אשר יעשה בלא רישיון עיסוק כדין, דינו כעבירה של סחר בסמים לפי פקודת הסמים המסוכנים.

ענת מימון: כאן אני רוצה להעיר שלמעשה כל הנושא הזה של עבירות של עונשין – הרי כבר היום בפקודת הסמים המסוכנים מוסדר כל הנושא של הרישוי של עיסוק בקנאביס לצרכים רפואיים ושם יש הוראות עונשיות מתאימות – ואנחנו נצטרך לבחון האם די באותן הוראות עונשיות שקבועות שם ואיזה מהסעיפים שהוספנו בחוק שלנו גם יצטרכו לקבוע לצידן הוראות עונשיות.

ענת מימון: לכן זה משהו שאנחנו נצטרך לעשות מול המחלקה הפלילית במשרד לביטחון פנים.

ענת מימון: אני לא חושבת שכרגע יש אפשרות.

עילם שניר: אני מבקש, אם אפשר, לא לדון בסעיף הזה היום.

עילם שניר: הסעיף הזה, בעמדה הראשונית שהעברנו לענת, לא מנוסח כמו שמנוסחות עבירות פליליות.

שרן השכל: אתם רוצים להעביר לנו נוסח?

עילם שניר: זה דורש את כל התיקונים העקיפים וההשפעות ההדדיות, זה דורש איזושהי עבודה שכנראה יהיה צריך לעשות אותה בהכנה לקריאה שנייה ושלישית.

קריאה: אבל אי אפשר להשאיר את זה כך.

עילם שניר: כרגע מבחינתנו, אני יכול לציין לפרוטוקול מה הקושי.

עילם שניר: אני אציין שהסעיף כרגע יוצר אחריות פלילית באופן שלא תואם את עקרונות הדין הפלילי, במיוחד עיקרון החוקיות שהוא לא ברור.

ענת מימון: הסעיף כמו שהוא לא יישאר.

ענת מימון: צריך יהיה לקבוע הוראות פליליות בנוסף להוראות שקיימות היום בפקודה.

עילם שניר: לא ברור היחס בין ההוראות האלה להוראות פרק ג'1.

עילם שניר: לכן אני מציע לא לכלול את זה כרגע ולדון בזה בהכנה לקריאה שנייה ושלישית בצורה יותר מעמיקה.

שרן השכל: להוריד את הסעיף ולהביא סעיף מנוסח לקראת קריאה שנייה ושלישית?

עילם שניר: כן.

עילם שניר: לגבש את המתווה הזה.

ענת מימון: אני רק אציין שבדברי ההסבר אנחנו נכתוב שההוראות העונשיות לגבי הצעת החוק ייקבעו.

ענת מססה קינן: רק שיובהר שזו הכוונה, שבעצם מה שלא מותר על פי החוק הזה הולך לפקודת הסמים המסוכנים ותחול עליו פקודת הסמים המסוכנים.

שרן השכל: כן.

עילם שניר: שוב אני אומר שאין הכוונה להפוך את זה לכך שזאת לא תהיה עבירה פלילית.

עילם שניר: הכוונה היא לנסח את זה ולגבש את זה.

שרן השכל: אם אני הייתי מנסחת את זה כך, זה גם לא יעבור במליאה בקריאה ראשונה למרות שאני לא הייתי בהכרח מתנגדת לזה.

שרן השכל: יש לי חקיקה אחרת שתואמת לרוח הזאת אבל נשאיר את זה לחקיקה אחרת.

רננה מיסקין: לגליזציה?

שרן השכל: כן.

גל כהן: 38.

גל כהן: תקנות השר אחראי על ביצוע חוק זה והוא רשאי, באישור ועדת הבריאות של הכנסת, להתקין תקנות לביצועו.

גל כהן: תקנות כאמור ייכנסו לתוקפן לפחות 60 ימים לאחר יום פרסומן.

ענת מימון: כאן השר הוא שר הבריאות.

ענת מימון: זה סעיף כללי שקובעים בחקיקה.

קריאה: אם זאת הפחתה, זה לא צריך אישור ועדה?

ענת מימון: נבחן את זה.

ענת מימון: זה סעיף כללי.

ענת מימון: אני חייבת להגיד שהסעיף הזה לא גורע מסעיפי הסמכה ספציפיים שנמצאים לאורך החוק.

ענת מימון: זה איזשהו סעיף שיורי.

ענת מימון: משרד המשפטים, הייתה לכם בעיה עם ההגבלה שלתקנות יהיה תוקף לפחות 60 ימים לאחר יום פרסומן?

עילם שניר: הערנו באופן כללי שיכולים להיות מקרים שהם לא בשליטתו של אדם או מקרים דחופים ואז הקביעה הזאת לא בהכרח מיטיבה עם הציבור.

ענת מימון: ממילא זה מגיע לוועדת הכנסת.

ענת מימון: נוריד את זה.

ענת מימון: ברור שהתוקף ייקבע בזמן הדיון.

שרן השכל: בסדר.

רננה מיסקין: אם כן, מחקנו את כל הסיפה.

שרן השכל: את "תקנות כאמור ייכנסו לתוקפן לפחות 60 ימים לאחר יום פרסומן".

ענת מימון: זה סעיף הסמכה רגיל.

גל כהן: 38א.

גל כהן: הוראת מעבר רישיון לעיסוק בקנאביס לצרכים רפואיים שניתן ערב כניסת חוק זה לתוקף, יעמוד בתוקפו לתקופה שלא תפחת משלוש שנים.

ענת מימון: הכוונה היא שרישיון שניתן יעמוד בתוקפו בתנאים שהוא ניתן לתקופה של לפחות שלוש שנים.

רננה מיסקין: שלוש שנים זה המון.

ענת מימון: את זה הוועדה ביקשה.

שרן השכל: רישיון שינוע.

קריאה: למה לא לעשות לשנה?

רננה מיסקין: הכנסתם לחוק את זה שברישיון זה יהיה בפעם השלישית.

שרן השכל: רישיון לעריכת מחקר במעבדה, אנחנו לא הגבלנו אתכם שם.

רננה מיסקין: ברור שצריכה להיות הוראת מעבר ועל זה אנחנו לא מתווכחים.

ענת מימון: השאלה לכמה זמן.

ענת מימון: אלה שאלות לפי המשטר הישן.

דוד פפו: מה ההצעה שלך?

דוד פפו: לכמה זמן?

ענת מימון: היא אומרת שהרישיון יעמוד בתוקפו עד שהתוקף יפקע ואז החידוש שלו ייעשה כבר לאור ההוראות החדשות.

דוד פפו: בין שלוש שנים שנים לחודש.

ענת מימון: משהו כזה.

שרן השכל: עדיין צריך להתייחס למקרה שנגיד החוק עובר ובעוד כשלושה חודשים העסק נדרש לרישיון חדש.

שרן השכל: מבחינת הרישיון הישן שלו, יש לו את כל המסמכים מוכנים ועכשיו אנחנו מכניסים את החוק החדש והוא תוך שלושה חודשים צריך להגיש שוב.

ענת מימון: את יכולה לקבוע לפחות לחצי שנה.

שרן השכל: אולי לפחות לשנה?

רננה מיסקין: לא.

רננה מיסקין: שנה זה המון זמן.

רננה מיסקין: אנחנו מדברים על אנשים שהרישיון שלהם במקרה עומד לפקוע.

שרן השכל: שישה חודשים או עד תום תוקפו.

רננה מיסקין: אני חושבת שלושה חודשים.

שרן השכל: את לא יכולה לתת לעסק להתארגן בשלושה חודשים לתקנות חדשות.

רננה מיסקין: אני אאריך לו את הרישיון.

רננה מיסקין: זה לא מונע ממני את הסמכות להאריך לו את הרישיון.

שרן השכל: אבל את הרישיון לפי הנוהל הישן לא תוכלי.

רננה מיסקין: ברגע שאנחנו מתחילים, התנאים יהיו עדיין קיימים.

שרן השכל: יש גם המון דברים חדשים שיצטרכו לעמוד בהם.

רננה מיסקין: בהקשרים האלה אתם לא הקשיתם אלא הקלתם.

שרן השכל: אנחנו מפחיתים משלוש לשישה חודשים.

שרן השכל: אם נמצא אחרת, שאתם באמת יכולים להאריך גם את הרישיון הישן או שלא יהיה קושי להאריך לפי החדש, נוריד לשלושה חודשים.

רננה מיסקין: צריך להוסיף שזה לא מונע מלבטל רישיונות.

שרן השכל: רננה, לכי לקראתם.

שרן השכל: אם נראה שבאמת אין צורך כי המתווה הקיים מקל עוד יותר, נוריד עוד.

רננה מיסקין: אנחנו לא נפגע אבל מאוד חשוב שזה לא מונע מהסמכות לבטל רישיונות.

קריאה: צריך להוסיף את זה.

שרן השכל: אינו מונע מביטול רישיון לפי סמכויות חוק פקודת הסמים המסוכנים.

רננה מיסקין: אם מאריכים תוקף, אז כן צריך להעביר את זה.

רננה מיסקין: אם לא מאריכים תוקף, אני מסכימה.

רננה מיסקין: אנחנו לא מצביעים על זה עכשיו, נכון?

שרן השכל: אם אנחנו מורידים כאן את כל הסעיפים, נראה לי שאנחנו יכולים להסכים.

רננה מיסקין: זה לא היה בסדר היום.

שרן השכל: הורדנו לא מעט.

ענת מימון: יש משהו שאתם רוצים לבדוק לגבי זה.

רננה מיסקין: אני לא יודעת.

רננה מיסקין: לא ישבנו על זה פנים משרדית.

רננה מיסקין: אנחנו באמת מנסים לתעדף את מה שעולה.

שרן השכל: בואי נראה אם יש איזה שהם פערים מהותיים ונראה אם יש חוסר הסכמות.

עילם שניר: לוודא.

עילם שניר: ההתייחסות שלכם בסעיף הזה היא לרישיון שניתן ערב, אבל מה לגבי מועד התוקף שלו?

ענת מימון: אמרנו.

ענת מימון: לפי המאוחר יותר.

ענת מימון: אם הוא עוד חודש מסתיים, אנחנו כן נותנים לו את ההארכה הזאת של עד שישה חודשים.

ענת מימון: אם בעוד שנה-שנה וחצי, התוקף שלו ימשיך כמו שהוא היה אמור להיות.

עילם שניר: זה מה שאני מנסה להבין.

עילם שניר: אם מישהו קיבל תוקף וחלפו ששת החודשים האלה, הוא ממשיך לפעול בהתאם לרישיון שהיה לו.

עילם שניר: אם מועד חידוש הרישיון שלו חל אחרי ששת החודשים, הוא כבר צריך לפעול בהתאם לתקנות החדשות.

שרן השכל: נכון.

שרן השכל: בהתאם לתקנות החדשות.

עילם שניר: זאת המשמעות.

שרן השכל: כן.

שרן השכל: כשאנחנו מעבירים את זה בקריאה ראשונה ומתכוננים לקריאה שנייה, הם ידעו כבר להיערך אבל עדיין יהיו שינוים מהותיים גם בקריאה שנייה ושלישית וגם לזה הם צריכים להיערך.

קריאה: בינתיים לא מצאנו שינויים שממש משנים את החיים שלנו.

שרן השכל: אם לא, נוכל לצמצם את זה גם לשלושה חודשים.

שרן השכל: בינתיים נשאיר להם שישה חודשים וניתן להם את הטווח הזה.

גל כהן: את סעיף 39 מחקנו.

גל כהן: 40.

גל כהן: שמירת דינים הוראות ונהלים בתחום הקנאביס לצרכים רפואיים שהיו בתוקף ערב תחילתו של חוק זה יעמדו בתוקפם עד להתקנת התקנות המתאימות לפי הסעיפים עד למועד נקוב שהוועדה תחליט עליו.

ענת מימון: אני אסביר.

ענת מימון: למעשה יש לנו הרבה תקנות שאמורות להחליף נהלים שכבר קיימים היום.

ענת מימון: מקובל להגיד שכל עוד לא הותקנו התקנות, הנהלים יעמדו בתוקפם כדי שלא ייווצר מצב שהשוק ייכנס לאיזשהו ואקום.

ענת מימון: מה שכן, הכנסת לפעמים מוצאת את עצמה קובעת שההוראות לא ייכנסו לתוקפן עד לכניסת התקנות לתוקף והיא מוצאת את עצמה באיזשהו מצב של שנים על גבי שנים שלא מגיעות התקנות ואז מתקבע המצב של הנהלים.

ענת מימון: לכן הכנסת יכולה לקבוע שהתקנות יגיעו עד למועד זה וזה ואם עד למועד הזה התקנות לא יגיעו, הנהלים יפוגו.

קריאה: יפוגו.

קריאה: יהיה ואקום.

ענת מימון: נכון.

ענת מימון: מצד שני, אם לא קובעים סנקציה כזאת, לא קורה כלום והתקנות יכולות גם לא להגיע על אף שחולף המועד.

ענת מימון: לכן זאת הכרעה.

ענת מימון: אני מכירה מקרים שחברי הכנסת כן התעקשו לקבוע מועד להבאת התקנות ומה יקרה אם לא יותקנו התקנות, והיו מקרים שפשוט הכנסת קבעה שתקנות ראשונות יובאו עד למועד מסוים ובזה זה הסתיים.

ענת מימון: אנחנו כמובן עוקבים אחרי זה.

שרן השכל: כן עשינו סוג של הוראת מעבר.

שרן השכל: מה שלא מתקינים, יש לנו נוהל.

ענת מימון: השאלה עד כמה הנוהל יעמוד בתוקפו.

ענת מימון: לפעמים זה יכול לקחת גם עשר שנים.

שרן השכל: ניתן להם קודם כל לא פחות משישה חודשים מיום הכניסה לתוקף.

ענת מימון: להתקין את התקנות?

שרן השכל: להתקין את התקנות.

שרן השכל: אני אשמח לשמוע כמה זמן ייקח לכם להתקין תקנות.

רננה מיסקין: בחלק מהמקרים אמרתם שאם יהיה צורך להתקין תקנות ולא מחייב.

ענת מימון: לא.

ענת מימון: הכוונה היא לתקנות חובה.

רננה מיסקין: אבל זה לא על כל האירועים כאן.

ענת מימון: לא.

ענת מימון: אנחנו נמנה את הסעיפים של תקנות החובה.

ענת מימון: כמה זמן?

קריאה: כמה זמן ייקח לכם להתקין תקנות?

רננה מיסקין: אנחנו צריכים ללמוד את השוק שהשתנה בעקבות האירוע הזה.

רננה מיסקין: אנחנו צריכים לראות את ההתפתחות של הדבר הזה.

רננה מיסקין: אני חושבת שצריך למחוק את המועד הנקוב ואני חושבת שזה לא מתאים לאירוע בו אנחנו נמצאים.

ענת מססה קינן: גם אני חושבת.

ענת מססה קינן: זה שוק שמאוד מתפתח במיוחד לאור הרצונות שנשמעים כאן.

ענת מססה קינן: אני מסכימה עם רננה וזה קורה לעתים נדירות.

ענת מססה קינן: במקרה הזה אני מסכימה איתה.

ענת מססה קינן: זה באמת שוק שמפתח.

ענת מססה קינן: בנושא של תנאי אבטחה, אמרנו מלכתחילה שיש קושי רב להתקין את התקנות האלה ולכן אנחנו לא חושבים שזה המקום לקבוע.

עילם שניר: כפי שאמרה היועצת המשפטית של הוועדה, יש מקרים בחקיקה שהכנסת באמת קובעת מועד ולא עומדים בו.

עילם שניר: אני כן חושב שאפשר לחשוב על מתווה ביניים למקרה שיש פה איזושהי מחלוקת.

עילם שניר: יש מקרים שלמשל קובעים תקופה קובעת, מגדירים אותה ומאפשרים להאריך אותה בצו באישור ועדה ואז יש עדיין פיקוח פרלמנטרי על התהליך ועדיין לא מסונדלים ברמה הזאת שעכשיו אתה מפר גם חקיקה ראשית וגם אתה צריך לתקן חקיקה ראשית.

ענת מימון: ועדיין קורים מצבים שגם כאשר יש פיקוח של ועדה, לא מגיעות תקנות.

עילם שניר: אי אפשר לפתור את כל הבעיות בחקיקה.

ענת מימון: אני הצגתי את האפשרויות.

רננה מיסקין: כל הזמן אתם אומרים באישור ועדה, באישור ועדה, באישור ועדה.

ענת מימון: כשאומרים חצי שנה, הכוונה להביא לכנסת.

ענת מימון: ברור שהם לא אחראים על לוח הזמנים עד שזה מגיע לוועדה.

רננה מיסקין: זה לא ריאלי בעליל.

שרן השכל: תודה שאמרתם לפרוטוקול את מה שאני חששתי ממנו הכי הרבה וזה כאשר משרד הבריאות הביא לי את החקיקה שכולה מסתמכת על תקנות ואמרתי שהדבר הזה הולך לקחת 7 שנים, אכן התאוששו חששותיי שעלול לעבור 7 שנים עד התקנת התקנות ולתקן את החוק.

רננה מיסקין: אנחנו נקבל המון תקנים ונציית למועד.

שרן השכל: אני הולכת לקבל בשבוע הבא תקנות שנקבעו למועד של לפני 7 שנים ורק עכשיו הן מגיעות לוועדת החינוך כאשר הן אמורות להיות מאורות בזמן הזה ואין תקנות אחרות.

שרן השכל: אנחנו לא רוצים ליצור מצב שתקנות לא מעודכנות במשך 7 שנים.

קריאה: אבל גם לא נרצה להתקין תקנות שאין בהן צורך מלכתחילה.

רננה מיסקין: מהיום הראשון אני אומרת שזה תחום סופר דינאמי, שנדרשת הדינאמיות הזאת כדי לא לפגוע בתעשייה הזאת.

שרן השכל: אנחנו מדברים כאן על תקנות ולדעתי יש אולי תקנה אחת או שני סוגי תקנות שמשרד הבריאות צריך לעשות.

רננה מיסקין: זה כבד מאוד.

שרן השכל: מה שאני אתן זה בעצם 12 חודשים.

ענת מימון: תקנות ראשונות יגיעו לאישור הוועדות בתוך 12 חודשים.

שרן השכל: בתוך 12 חודשים ועד אז יש לנו את כל הנהלים.

קריאה: רננה, אלה 12 חודשים מהחוק.

קריאה: יש לכם לפחות חצי שנה לחוק ועוד 12 חודשים.

ענת מססה קינן: אנחנו רוצים להבין מה קורה אם לא.

שרן השכל: אם לא, אני לא אטיל עליכם סנקציה שפתאום לא צריך אבטחה לאף חווה.

שרן השכל: אני פשוט שמה לכם סוג של דד-ליין כדי להלחיץ אתכם כי אחרת הדבר הזה ייקח גם 7 שנים.

שרן השכל: אני לא אבטל לכם עכשיו את מה שאמרנו מה יהיה עד שייכנסו התקנות אבל אם בעוד חמש שנים אני אראה שלקחתם ועדיין לא התקנתם את התקנות – אני מקווה שאני אהיה בכנסת, אבל גם אם אני לא אהיה בכנסת – תאמינו לי שאני אהיה על הגב שלכם מבחינת המאבק הזה.

רננה מיסקין: אנחנו מאמינים.

ליאור סעדה פיסו: לפי הפרוטוקול יש להם 5 שנים.

שרן השכל: אני שמה כרגע 12 חודשים ואני לא שמה סנקציות.

רננה מיסקין: אנחנו מבקשים שההצבעה לא תהיה עכשיו אלא שאנחנו נעביר הערות עד יום ראשון.

יפעת קריב: גם התעשייה מבקשת להעביר הערות על זה כי אנחנו לא יודעים כרגע לענות על זה במדויק.

ענת מימון: יש לנו סעיף תחילה שאנחנו רוצים לקבוע.

ענת מימון: למעשה החוק לא ייכנס לתוקף עד שלא יאושרו התקנות.

שרן השכל: החוק ייכנס לתוקף בתוך שישה חודשים מיום שעבר.

רננה מיסקין: אנחנו מבקשים לא להצביע היום.

ענת מססה קינן: אנחנו גם נבקש, לאור כל מה ששמענו, שתנאי האבטחה והמיגון עובדים כמו שצריך, שזה לא יהיה בתקנות ושלא יהיה מועד.

שרן השכל: חבר'ה, כמו שאמרתי לכם.

קריאה: אמרת שתבחני את זה, אם יש צורך אחרי שדיברו כל החברים.

שרן השכל: קודם כל, אנחנו עושים את זה בהכנה לקריאה ראשונה.

שרן השכל: יש לנו קריאה שנייה ושלישית ואנחנו נשב אתכם באופן מסודר.

שרן השכל: סיימנו את פרק שונות.

שרן השכל: מלבד העניין של הזמן, יש לכם התנגדות קריטית?

קריאה: כן, יש נציגים שהלכו כי הם ידעו שהפרק הזה לא יידון.

שרן השכל: אבל איפה יש בעיה?

קריאה: לעניין ההחרגה של ה-CBD עם ה-THC.

רננה מיסקין: בזה אנחנו לא דנים היום.

קריאה: על התיקונים העקיפים.

שרן השכל: לא.

שרן השכל: שאלתי על פרק שונות.

קריאה: אגב, זה לא צריך להיות לרבות גורם מתווך.

קריאה: אמרנו שגורם מתווך הוא לא פעולה בקנאביס.

שרן השכל: הורדנו את כל הסעיף הזה.

שרן השכל: את סעיף 37.

קריאה: סעיף 37 נמחק?

שרן השכל: כן.

שרן השכל: הורדנו אותו.

שרן השכל: לקראת קריאה שנייה ושלישית משרד המשפטים יביא לנו סעיף שהוא תקין מבחינה משפטית משום שהסעיף הזה יוצר בלבול וסתירה בין פקודת הסמים המסוכנים לבין החוק.

קריאה: לגופו של עניין הוא לא נמחק אלא רק נדחה.

ענת מימון: הוא כן נמחק לקריאה ראשונה תוך זה שהוועדה מבהירה שבוודאי זה לא אומר שלא יהיה סעיף עונשין.

ענת מימון: אנחנו פשוט ננסח אותו בהתאם להוראות הקיימות היום ובהתאם לחוק החדש.

שרן השכל: הייתי רוצה שלפחות נדון בעניין של התיקונים העקיפים.

קריאה: לא.

קריאה: אנחנו לא יכולים לדון בו היום.

קריאה: לא קיבלנו את ההערות מכל הגורמים הרלוונטיים והם גם לא נמצאים כאן כי הם ידעו שזה לא יידון.

קריאה: וזה פרק שהוא קריטי מאוד.

עילם שניר: גם אנחנו מבקשים לא לדון בזה.

קריאה: יש שם נקודות מאוד מאוד מהותיות.

שרן השכל: אם כן, אני לפחות אפתח אותו כדי לשמוע את התעשייה ואת המטופלים שנמצאים איתנו ואנחנו נמשיך את הדיון בפרק הזה בדיון הבא.

שלומית אבינח: ביום שני וביום שלישי יש דיונים מ-8:00 בבוקר.

שרן השכל: ביום שני נביא את הפרק של השונות ואת הפרק של התיקונים העקיפים להצבעה.

שרן השכל: אני לפחות אפתח את הדיון.

שרן השכל: ביום שני נתראה כאן בשעה 8:00.

קריאה: אפילו הבידוק הביטחוני לא היה מוכן.

שרן השכל: אתם שומעים בטלוויזיה שכולם מתלוננים שהכנסת לא עובדת ושחברי הכנסת לא נמצאים כאילו אנחנו נמצאים באיזה חוף עם קוקטייל ביד ומבלים.

שרן השכל: בסופו של דבר, אל תשכחו שיש לי עוד ועדה מאוד חשובה, ועדת החינוך, התרבות והספורט.

שרן השכל: דברים נקבעו כבר מראש ובעוד שבועיים מסיימים מושב כך שאנחנו בסד זמנים מאוד מאוד מאוד לחוץ.

שרן השכל: אנחנו יכולים לקבוע ביום ראשון אחר הצוהריים.

קריאה: לא.

שרן השכל: אם לא, אני איאלץ לקבוע את הדיון ביום שני בשעה 8:00 בבוקר.

שרן השכל: לבקשת היועצת המשפטית, נתחיל את הדיון בשעה 8:30 בבוקר.

שרן השכל: לפחות נשמע את התעשייה ואת המטופלים.

יפעת קריב: אנחנו לא נוכל להגיב על זה כי אנשים לא חשבו שזה ידון היום.

שרן השכל: נקריא את הסעיפים ואם יהיו הערות, נשמע את ההערות.

גל כהן: פרק י"א: תיקונים עקיפים 35.

גל כהן: תיקון חוק ביטוח בריאות ממלכתי בחוק ביטוח בריאות ממלכתי, התשנ"ד-1994, בתוספת השנייה, אחרי פרט 25 יבוא – "25א.

גל כהן: טיפול בקנאביס לצרכים רפואיים בילדים עד גיל 12 חולי אפילפסיה".

ענת מימון: התוספת השנייה לחוק ביטוח בריאות ממלכתי קובעת את הטיפולים שקופות החולים מממנות למי שזכאי לסל שירותי הבריאות, שם מונים את כל הטיפולים ואנחנו מוסיפים כאן טיפול - לא מדובר כאן בתכשיר - בקנאביס לצרכים רפואיים בילדים עד גיל 12 חולי אפילפסיה.

ענת מימון: כלומר, זה יהיה במימון של קופות החולים.

אביחי ויקטור סמילה: מה עם אוטיזם?

שרן השכל: אנחנו כרגע מאוד מוגבלים.

שרן השכל: כמו שאתם רואים, ניסינו להכניס לחוק לא מעט התוויות.

שרן השכל: המשמעות של כל ההתוויות האלה היא למעשה תוספת של מספר מיליארדי שקלים לקופות.

שרן השכל: לכן זה הופך את הצעת החוק הזאת להצעת חוק תקציבית שנדרשת לאישור מיוחד וכרגע אין לנו את האישור הזה, שנדרשת גם להצבעה מיוחדת במליאת הכנסת כאשר ככל שאין הסכמה, היא נדרשת של לא פחות מ-61 חברי כנסת.

שרן השכל: יש על זה נהלים מאוד מאוד מחמירים.

שרן השכל: לכן ניסינו ככל שניתן – ואמרתי שלקראת קריאה שנייה ושלישית, האוצר איתנו בעניין הזה – למצוא את היכולת לאנשים מעוטי יכולת לסבסד את הטיפול הרפואי שלהם בקנאביס.

שרן השכל: התחייבו בפניי שנמצא את המנגנון לעשות את זה.

שרן השכל: בינתיים, על מנת שהצעת החוק לא תהיה תקציבית ולמעשה עדיין נשאיר את הפתח לטיפול ולהכנסה, אנחנו רוצים שהטיפול בקנאביס לצרכים רפואיים בילדים עד גיל 12 חולי אפילפסיה כן יהיה.

שרן השכל: כאן אנחנו מצמצמים את כמות הכסף שהאוצר יצטרך להוציא לסכום מאוד מאוד מינימלי וזה לא הופך את ההצעה להצעת חוק תקציבית.

שרן השכל: זאת המטרה.

יפעת קריב: אם זה יקרה, זה סעיף מדהים.

שרן השכל: תודה.

שרן השכל: גם כך קשה לנו להעביר את זה.

שרן השכל: זה גם עומד בקשיים ואני אומרת שזה לקריאה ראשונה, זה לא אושר סופית ויש לנו כאן עניין מול האוצר ומול קופות החולים וזה יצטרך להידון הרבה יותר בפרטים ולכן אני מניחה שבים שני גם קופות החולים יהיו כאן וגם האוצר יהיה כאן ומקווה שנצליח להגיע להסכמות בעניין הזה.

יפעת קריב: זאת התחלה נכונה.

שרן השכל: זה העיקרון שעומד מאחורי זה.

שרן השכל: הערות.

רננה מיסקין: אני לא אעיר כרגע.

רננה מיסקין: אנחנו נעביר את ההערות שלנו בצורה מסודרת.

רננה מיסקין: כמובן שמבחינתנו זה סעיף ליבה.

רננה מיסקין: זה נושא שהוא בלב ההתייחסות שלנו.

רננה מיסקין: אני רק רוצה להבין מה הכוונה בטיפול בקנאביס.

רננה מיסקין: האם אלה המוצרים?

רננה מיסקין: האם זה הביקור אצל הרופא?

רננה מיסקין: זה לא ברור.

שרן השכל: התרופה עצמה.

ניר יופטרו: זאת תרופה.

אביחי ויקטור סמילה: לראיה שזאת תרופה.

שרן השכל: אנחנו נבהיר שהטיפול במוצר קנאביס.

שרן השכל: תיקנו ל"טיפול במוצר קנאביס".

יפעת קריב: אפשר גם להגיד שעבר מחקר קליני.

אביחי ויקטור סמילה: מה ההבדל בין ילדים אפילפטיים לילדים על הרף האוטיסטי?

אביחי ויקטור סמילה: למה הם לא נכנסים?

שרן השכל: כי זאת תוספת של עוד כמה אלפי ילדים לתוך הסל.

יפעת קריב: נוכל להביא מספרים, אם תבקשו.

שרן השכל: אנחנו נשמח לקבל מספרים.

שרן השכל: הבעיה היא שכאשר אנחנו מחשבים את זה, זה כבר הופך להצעת חוק תקציבית.

אביחי ויקטור סמילה: אני מאמין שגם החברות ייכנסו להשתתפות בנושא הילדים.

קריאה: מהי הצעה תקציבית?

שרן השכל: סך של 2.5 מיליון שקלים.

אביחי ויקטור סמילה: ב-2.5 מיליון שקלים אפשר להכניס גם את הילדים על הרצף האוטיסטי.

יפעת קריב: מרבית הילדים האלה, ברגע שהם משתמשים בקנאביס, הם מחליפים את זה בתרופות אחרות שנמצאות בסל.

יפעת קריב: אנחנו נוכל להביא לכם נתונים.

יפעת קריב: יש רופאים שגם אמרו את זה ונראה שדווקא חוסכים בתקציב המדינה.

שרן השכל: זה מנגנון שאני דיברתי באוצר.

שרן השכל: בגלל שהדיון בו ייקח שעות, גם אל מול קופות החולים וגם אל מול האוצר וגם כדי להוכיח את העניין הזה, זה מנגנון שדיברתי והם פתוחים אליו, אבל זה משהו שייקח שעות.

שרן השכל: אנחנו לא נסגור את זה ולכן אנחנו נשאיר את זה לקריאה שנייה ושלישית.

שרן השכל: אני רק רוצה להשאיר את הפתח הזה על מנת לדון בזה.

יפעת קריב: אולי מרכז המחקר והמידע של הכנסת יכול להכין מסמך.

שרן השכל: כן.

שרן השכל: לגמרי.

יפעת קריב: יש לנו נתונים ונשמח להעביר.

שרן השכל: בסדר.

שרן השכל: עוד הערות?

רננה מיסקין: לא.

רננה מיסקין: אני בכוונה לא מתייחסת לשום דבר.

אביחי ויקטור סמילה: רק אל תמשכו את הכול לפידיולקס אלא שהטיפול יישאר טיפול במוצר קנאביס שאנחנו מכירים.

אביחי ויקטור סמילה: שלא יידחף רק הפידיולקס במימון הזה.

ענת מימון: החרגנו.

ענת מימון: הגדרנו מה זה מוצר קנאביס לצרכים רפואיים ואמרנו שזה למעט תכשיר רפואי.

אביחי ויקטור סמילה: בסדר.

אביחי ויקטור סמילה: ביקשתי לחדד את זה עוד יותר.

יפעת קריב: אוטיזם, 496 ילדים מקבלים היום.

ענת מימון: בעלות של כמה שקלים בחודש.

אביחי ויקטור סמילה: 60 גרם ממוצע לילד אוטיסט.

אביחי ויקטור סמילה: לילד אפילפטי זה 70-80 גרם.

שרן השכל: מה זה עולה?

אביחי ויקטור סמילה: כפול 240.

יפעת קריב: זה יותר מ-240.

יפעת קריב: הם לוקחים את הריכוזים הגבוהים.

יפעת קריב: נביא את זה מסודר.

יפעת קריב: אני מוכנה להכין על זה נייר.

אביחי ויקטור סמילה: את יכולה להביא את זה ליום שני.

יפעת קריב: יום שני, לא.

יפעת קריב: נכין לכם לפגרה.

שרן השכל: ילדים מטופלי קנאביס, אנחנו יודעים כמה ילדים יש?

שרן השכל: ילדים חולים אפילפטיים.

יפעת קריב: ילדים עם אוטיזם אני יודעת.

יפעת קריב: אפילפטיים לא רשומים.

יפעת קריב: ילדים עם אוטיזם, 496.

יפעת קריב: שלחו לי את הנתון עכשיו.

שרן השכל: אבל זה רק אצלכם.

יפעת קריב: לא.

יפעת קריב: זה ביק"ר.

יפעת קריב: אלה רישיונות ביק"ר.

אביחי ויקטור סמילה: לגבי ילדים אפילפטיים, הסכום לא עובר את מיליון השקלים אם מדובר ב-500 רישיונות.

אביחי ויקטור סמילה: ילדים הם ילדים.

אביחי ויקטור סמילה: ילדים לפני הכול.

ענת מימון: סעיף 36 הוא כל התיקונים בפקודת הסמים המסוכנים.

ענת מימון: שני העמודים הבאים.

שרן השכל: נקרא את זה ואת הדין נקיים ביום שני.

גל כהן: 36.

גל כהן: תיקון פקודת הסמים המסוכנים בפקודת הסמים המסוכנים –

גל כהן: בסעיף קטן (א), במקום "לפי שיקול דעתו של המנהל" יבוא "לפי הוראות פרק זה והוראות חוק להסדרת השימוש בקנאביס לצרכים רפואיים" והסיפה החל במילים "אין בהוראות סעיף זה" – תימחק.

קטן יבוא: "(ג) על אף הוראות סעיפים 6, 7 ו-13, עובד של בעל רישיון, המבצע פעולות בקנבוס במסגרת עבודתו אצל בעל הרישיון, לא יהיה חייב ברישיון לפי הוראות פקודה זו.

קטן יבוא: על עובד כאמור יחול הוראות סעיף 31 לחוק הסדרת העיסוק בקנאביס לצרכים רפואיים".

קטן יבוא: בסעיף קטן (ב),ב מקום הסיפה החל במילים "לגבי כל מי" יבוא "לגבי מבקש רישיון לפי פקודה זו, היה המבקש אדם – תינתן ההמלצה ביחס אליו, היה המבקש תאגיד - תינתן ההמלצה ביחס לבעל עניין בו בלבד.

קטן יבוא: "(ג1) המלצת הקצין המוסמך תעמוד בתוקפה כל עוד עומד הרישיון בתוקפו.

קטן יבוא: חל שינוי בתנאי הרישיון באופן שמחייב את המלצת הקצין, יפנה המנהל בבקשה חדשה לקבלת המלצה לפי הוראות סעיף קטן (א) ובקשה כאמור תכלול רק את הפרטים החדשים שלא עמדו בפני הקצין בעת שנתן את המלצתו לרישיון".

קטן יבוא: בסעיף 25ה אחרי "לפי הוראות סעיף 25ב(א) יבוא "ולפי הוראות החוק להסדרת השימוש בקנאביס לצרכים רפואיים".

קטן יבוא: בתוספת הראשונה -

קטן יבוא: בחלק א' בסימן א', פרטים 1, 2 ט-4 – יימחקו.

93 יבוא: "93א.

93 יבוא: קנבוס – Cannabis 93ב.

93 יבוא: שרף של קנבוס (ידוע גם בשם חשיש) – Cannabis Resina 93ג.

93 יבוא: דלתה – טטראהידורו קאנאבינולים".

שרן השכל: רננה, אני מניחה שכרגע אין לכם הערות ספציפיות.

רננה מיסקין: כרגע לא נעיר הערות ספציפיות.

רננה מיסקין: אני רק אומר שפרט 4 הוא טעות.

רננה מיסקין: זה 4 בסימן ב' ולא בסימן א'.

רננה מיסקין: בסימן א' זה אופיום ולא נראה לי שלזה התכוונתם.

רננה מיסקין: זה נמצא בסימן ב' של חלק א'.

יפעת קריב: אנחנו מבקשים לבדוק תא זה.

יפעת קריב: אנחנו לא בטוחים שאת צודקת.

יפעת קריב: בדקנו את זה.

יפעת קריב: לפי האתר של היק"ר, אוטיזם – 496, אפילפסיה – 272.

שרן השכל: חברים, תם זמננו.

שרן השכל: משמר הכנסת שנפנה את הכנסת.

שרן השכל: אני רוצה לסכם.

שרן השכל: היום סיימנו את הדיון וההצבעות על מטרה ופרשנות פלוס תוספת ראשונה, רישיונות פלוס תוספת שנייה, אריזה וסימון פלוס תוספת שישית, מסחר וניפוק פלוס תוספת שביעית, בדיקות מעבדה, עובדים וזאת בנוסף לפרקים שהצבענו עליהם ביום שלישי כמו גידול וייצור, מחקר ופיתוח וייצוא.

שרן השכל: דנו ולא הצבענו בשני פרקים – תיקונים עקיפים והוראות שונות.

שרן השכל: ביום שני בשעה 8:30 בבוקר נדון בשני הפרקים האלה ונכין אותם לקראת הצבעה.

שרן השכל: אם כן, יהיה דיון והצבעה.

שרן השכל: אם כן, נדון בתיקונים עקיפים והוראות שונות ואנחנו נוסיף את כל פרק הקנאביס.

קריאה: יהיה נוסח מתוקן לתיקונים עקיפים?

ענת מימון: לא.

שרן השכל: לנו אין הערות לעניין זה.

שרן השכל: ככל שיהיו לכם הערות, אנחנו נשמע אותן בדיון.

שרן השכל: תודה רבה.

שרן השכל: הישיבה נעולה.

שרן השכל: תודה לכל מי שהיה איתנו מהבוקר עד עתה.

שרן השכל: שבת שלום לכולם.

שרן השכל: נתראה ביום שני.